ဝါသနာ - Saturngod\nအခုတလော COE အကြောင်းဆွေးနွေးတာကို ပုံမှန်မဟုတ်ရင်တောင် တော်တော်များများ ဖတ်ဖြစ်ပါတယ်။ တော်တာ်လေးကိုလည်း ဆွေးနွေးတာတွေ ကို သဘောကျတယ်။ သို့ပေမယ့် အချို့ ဆွေးနွေးချက်တွေက သွေဖယ်ပြီ အခြား အကြောင်းတွေ ရောက်တာလေးတွေလည်း တွေ့ရတယ်။ ဒါကတော့ ဖြစ်တတ်တဲ့ သဘောပါပဲ။ ကျွန်တော် ဘာကို သွားတွေ့သလဲ ဆိုတော့ တကယ်မလုပ်လို့ တကယ်မရတာ မတတ်နိုင်ဘူး။ ကျောင်းပြီးတော့ အလုပ်မရပဲ ယောင်ချာချာ ဖြစ်နေရတာတွေ အကြောင်းလေးတွေလည်း တွေ့လိုက်ရတယ်။ တကယ်တော့ တချို့တွေရဲ့ ဘဝက ရွေးချယ်စရာ မရှိလို့ပါ။ ဆေးကျောင်းတက်မယ်ဆိုပြီး ငယ်ငယ်ကတည်းက ရည်မှန်းထားပြီးတော့ ၁၀ တန်းမှာ အမှတ်လည်း ကပ်ပြီး ကျန်ခဲ့ရတာတွေ ယောက်ျားလေးထက် အမှတ်များပြီး မိန်းကလေးဖြစ်လို့ ကိုယ့် ၁၀ တန်း အမှတ်က ဝင်ခွင့် မရခဲ့တာတွေ ကြောင့် ကွန်ပျူတာ တက္ကသိုလ်ကို ရောက်လာတာတွေ အများကြီးပါ။ တကယ်တန်းတော့ ၁၀ တန်း အမှတ်ဆိုတာကြီးက ဘဝ တစ်ခုလုံးကို ဆုံးဖြတ်လိုက်သလို ဖြစ်သွားတာကတော့ သိပ်သဘောမကျလှဘူး။ ကျွန်တော် ၁၀ တန်းတုန်းက ဆေးကျောင်းမှ ဆေးကျောင်းဆိုပြီး စာအရမ်းကြိုးစားတဲ့ မိန်းကလေးတွေ တွေ့ဖူးတယ်။ သို့ပေမယ့် စာမေးပွဲ ဖြေတဲ့ အချိန်မှ ဖျားပြီး ထင်သလောက် အမှတ်မကောင်းလို့ ဆေးကျောင်း မဝင်ခဲ့ရတာတွေ ရှိခဲ့တယ်။ ၁၀တန်းကတည်း အမြဲတန်း ကိုယ့်ဘာသာကိုယ် ပြန်မေးနေကျ စကား တစ်ခွန်းရှိတယ်။ ဘာလို့ ဘဝကြီး တစ်ခုလုံးက ဒီ ၁၀ တန်း အမှတ်ကို မှီခိုနေရတာလဲ ဆိုတာကိုပေါ့။ ဆေးကျောင်း ဒီနှစ် မဝင်လို့ နောက်တစ်နှစ် ဝင်ခွင့်ပြန်ဖြေခွင့်မရှိဘူးလား။ ဒါမှမဟုတ် အမှတ်လေး နည်းနည်း နည်းသွားတဲ့ အတွက် အခြားကျောင်း ရွေးခွင့်မရှိဘူးလား ပေါ့။ COE ပေါ်လာတာကတော့ တော်တော်ကောင်းတယ်။ COE အမှတ် မှီအောင် ကြိုးစားမှာပဲ။ အကြောင်းကြောင့် COE မခွင့်ခဲ့ရင်တော့ ပုံမှန် UCSx ကို တက်ဖို့ အခွင့်အလမ်းရှိလာလိမ့်မယ်။ Computer ကို စိတ်ဝင်စားတဲ့ သူတွေအတွက် တော်တော်လေးကို အဆင်ပြေပါတယ်။ ဆေးကျောင်းကကော ဘာလို့ ဒီလို မရှိတာလဲမသိဘူး။ ၁၀ တန်းတုန်းက သူငယ်ချင်း အချို့ ဆေးကျောင်းတက်ချင်ရဲ့နဲ့ မတက်ခဲ့ရပဲ UFL တို့ အခြား စိတ်မဝင်စားတဲ့ ကျောင်းတွေ တက်တာ ကို အားမလို အားမရဖြစ်ခဲ့တယ်။\nတကယ်တန်းတော့ ဆေးကျောင်းတစ်ခုတည်းမှ ကိုယ့် ဝါသနာ မဟုတ်ပါဘူး။ ဆေးကျောင်းတက်ရင်း အဆိုတော်လုပ်နေတဲ့သူတွေ စာရေးဆရာလုပ်နေတဲ့သူတွေ မြန်မာနိုင်ငံမှာ တွေ့နိုင်ပါတယ်။ တနည်းပြောရင် ကိုယ့် ဝါသနာကို ကိုယ့်ဘာသာကိုယ် ရှာဖွေရတယ်။ computer တက္ကသိုလ်တက်နေပေမယ့် အစက ဘာမှန်း မသိပေမယ့် နောက်တော့ ဝါသနာပါလာတာတွေ ရှိပါတယ်။ အချို့တွေကလည်း တက္ကသိုလ်တက်ရင်း ကိုယ် ဝါသနာပါတဲ့ English စာကို သေသေချာချာလုပ်ပြီး ကျောင်းပြီးတာနဲ့ English language နဲ့ ဆိုင်တဲ့ လိုင်းတွေ ပြောင်းလို့ရတယ်။ တချို့တွေကလည်း ကိုယ့်ဝါသနာဟာ ဓာတ်ပုံ ဆိုတာကို ရှာဖွေတွေ့နိုင်တယ်။\nတက္ကသိုလ်မှာ စာကျက်ရင်း အချိန် မကုန်စေချင်ဘူး။ တက္ကသိုလ်ဆိုတာ ကျောင်းသားတွေ အတွက် ကိုယ့်ဝါသနာကို ရှာဖွေဖို့ ပေးထားတဲ့ အချိန်။ ကျွန်တော့် အတွက်တော့ ကျောင်းစာက အောင်ရင် တော်လောက်ပြီ။ ကိုယ့်ဝါသနာ ကိုယ်လုပ်ချင်တာ ဘာ။ ဒီ အချိန်မှာ ရှာရတယ်။ programming ဝါသနာ ပါရင်လည်း ကြားဖူးသမျှ တွေ့ဖူးသမျှ programming ကို လေ့လာဖို့ အချိန်ရတယ်။ ကျွန်တော် ကျောင်းတုန်းက .NET , Java , C++ , VB , Rail , PHP စတာတွေကို လေ့လာခဲ့ဖူးတယ်။ PHP ကိုသာ သဘောအကျဆုံးဖြစ်ပြီး PHP လိုင်းကြောင်း တစ်ခုတည်းကို တတိယနှစ်ကတည်းက လိုက်တော့တာပဲ။ အခုတော့ Node.js ကို PHP ထက် ပိုသဘောကျသွားပြီ။ ဒီလိုပဲ။ ကိုယ်က ပုံဆွဲတာ ဝါသနာ ပါလား။ ဘယ်ဟာနဲ့ အသက်မွေးဝမ်းကြောင်းပြုချင်တာလဲ ဆိုတာကို ရှာဖွေရတယ်။ လေ့လာရတယ်။ အချို့အရာတွေက အပေါ်ယံ ဝါသနာပါတယ် ထင်ရပေမယ့် လက်တွေ့ လုပ်ကြည့်မှ ဝါသနာ ပါမပါ သိရတာ။ ဥပမာ ။။ ကျွန်တော့်တုန်းက ASP.NET ပေ့ါ။ ဝါသနာပါတယ်ထင်ပြီး သင်တန်းတွေ တက်ကြည့်တယ်။ ကိုယ်တိုင်လေ့လာကြည့်တယ်။ ဝါသနာ မပါတာ အဲဒီတော့မှ သိခဲ့ရတယ်။ Linux ကိုလည်း ပထမနှစ်ပြီးတော့ ဒုတိယ နှစ် မတက်ခင်မှာ လေ့လာခဲ့တယ်။ တော်တော်လေး သဘောကျသွားတယ်။ ဝါသနာလည်း ပါသွားတယ်။ အဲတုန်းက သိခဲ့တဲ့ shell script တွေ linux command တွေက အခု mac သုံးတဲ့ အထိ အထောက်အကူပြုတုန်း။ Ubuntu Server သုံးတဲ့ အထိ အသုံးဝင်နေတုန်းပဲ။ ဝါသနာဆိုပေမယ့် ကိုယ့် ဝါသနာက Professional ဖြစ်ရမယ်။ တနည်းပြောရင် ဒါနဲ့ ကိုယ့်ဘဝ ကိုယ်ရပ်တည်နိုင်ရမယ်။ ဥပမာ။။ ငါ့ ဝါသနာကတော့ အိပ်တာနဲ့ စားတာ ဆိုပြီး ကျောင်းတုန်းက နောက်ခဲ့သလိုပေါ့။ ကျောင်းတုန်းက opensource တွေ သဘောကျလို့ PHP , WordPress , Linux တို့လေ့လာခဲ့တယ်။ ဒါနဲ့ ငါ ရပ်တည်နိုင်ပါ့မလား။ မြန်မာနိုင်ငံမှာက .NET , Java တွေပဲ ခေတ်စားနေတာ။ ဖြစ်မှ ဖြစ်ပါ့မလား စဉ်းစားခဲ့ဖူးပါတယ်။ သို့ပေမယ့် ဝါသနာပါတယ်။ သဘောကျတယ်ဆိုပြီး လေ့လာခဲ့တယ်။ ဒါတွေဟာ စင်္ကာပူမှာ အလုပ်ရှာတဲ့ အခါမှာ အများကြီး အထောက်အကူပြုလာတယ်။ ကျွန်တော် ငယ်ငယ်တုန်းက အဲလို အထောက်အကူပြုလိမ့်မယ်လို့ မစဉ်းစားမိဘူး။ ဒါကြောင့် ကိုယ့် ဝါသနာပေါ်မှာ ယုံကြည်ချက် အပြည့်ထားစေချင်တယ်။\nကိုယ့်ဝါသနာကို ကိုယ့်ဘာသာကိုယ် ရှာဖွေပါ။ ကျောင်းတက်နေရင်းနဲ့ ကျောင်းစာနဲ့ အချိန် မကုန်သွားစေချင်ဘူး။ ဝါသနာပါတာနဲ့ အလုပ်လုပ်ပါ။ ဝါသနာပါတာနဲ့ အလုပ်လုပ်တာတောင် stress တွေ များပြီး စိတ်ညစ်ရတာတွေ ကြုံရပါတယ်။ ဝါသနာမပါပဲ အလုပ်လုပ်တဲ့ အခါမှာ ခံစားရတာတွေ ပိုပြီး စိတ်ပင်ပန်းရပါလိမ့်မယ်။ တချို့အရာတွေက ကျွန်တော်တို့တွေ ကြိုမသိနိုင်ဘူး။ ပြောင်းလဲနေတယ်။ ဥပမာ။ PHP ဝါသနာပါတယ်။ သဘောကျတယ်။ သို့ပေမယ့် iOS development ကို သဘောကျပြီး အဲဒါနဲ့ အလုပ်ပြောင်းလုပ်တယ်။ အမြဲတန်းတော့ ကိုယ့်ဘာသာကိုယ် ဘာလုပ်ချင်လဲဆိုတာကို ကိုယ့်ဘာသာကိုယ် အချိန်ပေးပြီး နားထောင်ပေးဖို့ လိုတယ်။\nကိုယ့်ဝါသနာ ကိုယ်ဖြစ်ချင်တာတွေက တစ်ခါတစ်လေမှာ ဖြစ်ဖို့ ခက်ခဲတယ်။ သည်းခံပြီး နေရတာတွေ ရှိတယ်။ သို့သော် မစွန့်လွှတ်လိုက်ပါနဲ့ ။ ရင်ထဲမှာ ကိုယ်ဖြစ်ချင်တာတွေ အခွင့်အလမ်း အခွင့်အရေးကို စောင့်ပြီး ကိုယ်ဝါသနာ ပါတာကို လေ့လာထားပါ။ အခွင့်အလမ်း ပေါ်လာခဲ့ရင် ပြင်ဆင်စရာ မလိုတော့ အောင် သည်းခံစောင့်စားရင်း ကြိုတင်ပြင်ဆင်ထားလို့ ရပါတယ်။ အခွင့်အလမ်းဆိုတာ တချိန်တော့ ရောက်လာမယ်လို့ ကျွန်တော် တော့် ယုံကြည်တယ်။ အခွင့်အလမ်းပေါ်လာချိန်မှာ ကျွန်တော်တို့ တွေ အဆင်သင့်ဖြစ်နေဖို့ပဲ လိုတယ်။\nUCSx တက္ကသိုလ် တက်နေတဲ့ ကျွန်တော့် junior တွေ ၊ အခု စာဖတ်နေတဲ့ သူတွေလည်း ကိုယ့် ဝါသနာ ကိုယ် ရှာဖွေတွေ့ရှိပါစေ။ ကိုယ်ဖြစ်ချင်တဲ့ ဘဝ ကိုယ်ရောက်ချင်တဲ့ ဘဝကို ရှာဖွေတွေ့ရှိနိုင်ပါစေလို့ ဆုတောင်းလိုက်ပါတယ်။\nCategorized as nothing Tagged myanmar, UCSY, ဘဝ\nကိုစေတန်ရဲ့ ဝါသနာနဲ့ပတ်သက်ပြီး သတိပေးထားတာလေးကျေးဇူးတင်ပါတယ်။ ဘလော့လုပ်နည်းebookလေးဖတ်ပြီး ဘလော့တစ်ခုလုပ်ဖြစ်ခဲ့တယ်။ ကျေးဇူးအများကြီးတင်ပါတယ် အစ်ကိုရေ။\nအကိုဒီပိုစ်လေးကိုဖတ်ရတော့ တော်တော်သဘောကျတယ်ဗျာလ်။ ကျွန်တော်ဟာ ဟိုဝေးလုံခေါင်ပါးတဲ့ တောရွာလေးတစ်ရွာကျ ရန်ကုန်ကိုတက်လာတဲ့ နည်းပညာအကြောင်းလေ့လာရင်းနဲ့ web development field ထဲကိုဝင်ခဲ့တာပါအကို ရန်ကုန်ကိုရောက်ရောက်ချင်းမှာပဲ php တက်လိုက်တော့ တိုင်တွေပတ်ရွာတွေလည် ဟာ ရွာပြန်ချင်စိတ်တောင်ပေါက်သွားတယ်၊ ဒါပေမယ့် စာတွေဆက်တိုင်ဖတ်ရင်းဖတ်ရင်း လေ့လာရတာ အချိတ်အဆက်မိလာတယ်၊ နောက်ပိုင်းတော့ ကျွန်တော်ဟာ ဘာပဲလေ့လာလေ့လာ နည်းနည်းပါးပါးတော့ တီးခေါက်မိလာတယ်အကို၊ ဒါပေမယ့် အကိုရေ လူတွေတော်တော်များက ပြောကြတယ် programming အခြေခံက C++ ပဲတဲ့ ကျွန်တော်အဲဒါကြီးကို မခဲ့ဘူးတာအမှန်ပါအကို။ အခုကျွန်တော်လုပ်နေတဲ့ php လိုင်းထဲမှတော့ အားလုံးက အဆင်ပြေပါတယ်။ ဒါပေမယ့် programming အခြေခံဖြစ်တဲ့ C++ ကို လေ့လာဖို့လို့ပါအုံးမလားအကို၊ တစ်ခေါက်လောက် ပြောပေးပါအုံး၊ အကိုပို့တွေကိုဖတ်ပြီးအားကျခဲ့ရတဲ့သူပါ။\nPHP isagood web programming language but it’s not strong in OO. If you haveatime, try to learn OOP with PHP.\nEnable AAT font embed render in Firefox


Petition to U Htun Htun Oo, Brig-Gen Aung Win Oo, U Win Kyway, U Phyo Zeya Thaw, Complaints Commission, U Zaw Win Htoo\nFree Aung Naing Soe, Mok Choy Lin, Lau Hon Meng & Hla Tin !\nသို့ ၁။ ဦးထွန်းထွန်းဦး ၄။ ဦးဇော်ဝင်းထူး ပြည်ထောင်စု တရားသူကြီးချုပ် တရားသူကြီး ပြည်ထောင်စု တရားလွှတ်တော်ချုပ် ဇမ္ဗူ သီရိမြို့ နယ် တရားရုံး ၂။ ဒုရဲချုပ် အောင်ဝင်းဦး ၅။ ဦးဖြိုးဇေယျာသော် ရဲချုပ် ဇမ္ဗူသီရိမဲဆန္ဒနယ်၊ မြန်မာနိုင်ငံရဲတပ်ဖွဲ့ ပြည်သူ့လွှတ်တော် ကိုယ်စားလှယ် ၃။ ဦးဝင်းကြွယ် ၆။ အငြင်းပွားမှုနှင့်တိုင်ကြားမှုများ ခရိုင်တရားသူကြီး ညှိနှိုင်းဖြေရှင်းရေးကော်မတီ ဒက္ခိဏခရိုင်တရားရုံး မြန်မာနိုင်ငံသတင်းမီဒီယာကောင်စီ To 1. U Htun Htun Oo 4. U Zaw Win Htoo Chief Justice of the Union Judge Supreme Court of the Union Zabuthiri Township Court 2. Brig-Gen Aung Win Oo 5. U Phyo Zeya Thaw Acting Police Chief Phyithu Hluttaw MP Myanmar Police Force Zabuthiri Constituency 3. U Win Kyway 6. Complaints Commission District Court Judge Myanmar Press Council Dekkhina District Court ရက်စွဲ။ ။ နိုဝင်ဘာလ ၁၆ ရက်၊ ၂၀၁၇ Date: Nov 16, 2017 အကြောင်းအရာ။ ။ကိုအောင်နိုင်စိုး၊ ဦးလှတင်၊ Mok Choy Lin နှင့် Lau Hon Meng တို့အား လေယာဉ်ပျံသန်းမှုအက်ဥပဒေ ပုဒ်မ ၁၀ အရ ပြစ်ဒဏ်ကျခံနေရာမှ လွတ်မြောက်ခွင့်ပေးပါရန်နှင့် ပို့ကုန်သွင်းကုန်ဥပဒေ ပုဒ်မ ၈ အရ ဆွဲချက်တင်ထားရာမှ တရားသေလွှတ်ပေးပါရန် တင်လျှောက်ခြင်း Re: A Call for Exoneration of Aung Naing Soe, Mok Choy Lin, Lau Hon Meng and Hla Tin ၁။ ၂၀၁၇ ခုနှစ် အောက်တိုဘာ ၂၇ ရက် သောကြာနေ့တွင် မြန်မာနိုင်ငံသား သတင်းထောက် ကိုအောင်နိုင်စိုး၊ ကားမောင်းသူ ဦးလှတင်၊ မလေးရှားနိုင်ငံသား သတင်းထောက် Mok Choy Lin နှင့် စင်္ကာပူနိုင်ငံသား သတင်းထောက် Lau Hon Meng တို့အား TRT World သတင်းဋ္ဌာန၏ စင်္ကာပူဋ္ဌာနခွဲအတွက် နေပြည်တော်မြို့ ရှိ လွှတ်တော်အဆောက်အအုံအား မှတ်တမ်းဗီဒီယိုရိုက်ကူးလိုသဖြင့် အဆောက်အအုံအနီး၌ Drone ယာဉ်လွှတ်တင်ရန် ပြင်ဆင်နေစဉ် လှည့်ကင်းအဖွဲ့မှ ခွင့်ပြုချက်မရှိပဲ လွှတ်တော်အဆောက်အအုံအား Drone ဖြင့်ဗီဒီယိုရိုက်သည်ဆို၍ ဖမ်းဆီးထိန်းသိမ်းခဲ့ပါသည်။ ကိုအောင်နိုင်စိုး၊ ဦးလှတင်၊ Mok Choy Lin နှင့် Lau Hon Meng တို့မှာ ရုပ်ရှင်ရိုက်ကူးရေးလုပ်ငန်းစဉ်၏ အစီအစဉ်ကို ပြန်ကြားရေးဝန်ကြီးဋ္ဌာနအား မရိုက်ကူးခင် ကြိုတင်အသိပေးထားသည့်ကြားမှ ဖမ်းဆီးခံခဲ့ရခြင်းဖြစ်ပါသည်။ 1. On October 27, 2017 (Friday), Myanmar interpreter Aung Naing Soe, Malaysian journalist Mok Choy Lin, Singaporean camera person Lau Hon Meng, and their driver Hla Tin (alsoaMyanmar national) were detained byapolice patrol in Nay Pyi Daw for filming Hluttaw building withadrone withoutapermit while they were preparing capture aerial footages of the structure foradocumentary assigned by TRT World. The arrested was made after the filming schedule was informed to Ministry of Information. ၂။ ၎င်းအပြင် အဆိုပါ သောကြာနေ့ညနေတွင် ကိုအောင်နိုင်စိုး၏နေအိမ်ကို ရဲဘက်အရာရှိများနှင့် ရပ်ကွက်အုပ်ချုပ်ရေးမှူးရုံး အဖွဲ့ဝင်များက ၀ရမ်းမပါပဲ ၀င်ရောက်ရှာဖွေခဲ့ကြပြီး ကိုအောင်နိုင်စိုးပိုင်ဆိုင်သော Memory Stick များကို ရယူသိမ်းဆည်းခဲ့ပါသည်။ 2. On the same day, police officers and members of township general administration department searched Aung Naing Soe's home withoutasearch warrant and confiscated memory sticks. ၃။ အဆိုပါပုဂ္ဂိုလ်လေးဦးအား ခွင့်ပြုချက်မရရှိပဲ Drone တင်သွင်းမှုဖြင့် ပို့ကုန်သွင်းကုန်ဥပဒေ ပုဒ်မ ၈ ဖြင့် အမှုဖွင့်အရေးယူထားသည်ဟု သိရပြီး၊ ၂၀၁၇ နိုဝင်ဘာလ ၁၀ ရက်နေ့ ၌ ဇမ္ဗူသီရိတရားရုံး၌ ၎င်းတို့လေးဦးအား ပထမဆုံးအကြိမ်ရုံးထုတ်စစ်ဆေး၍ Drone လွှတ်တင်ရန်ကြိုးစားမှုဖြင့် တရားရုံးမှ ၁၉၃၄ လေယာဉ်ပျံသန်းမှုဆိုင်ရာ အက်ဥပဒေဖြင့်ဆွဲချက်တင်ကာ ထောင်ဒဏ်နှစ်လ အမိန့်ချမှတ်ခဲ့ပါသည်။ ပို့ကုန်သွင်းကုန်ဥပဒေအရ စီရင်ခြင်းခံရပါက ထောင်ဒဏ် သုံးနှစ်အထိ ကျခံရဖွယ် ရှိပါသည်။ 3. The team has been charged for importingadrone without permission under Section 8 of the Export and Import Law. They were also charged under 1934 Aircraft Act and tried for the first time on November 10, 2017 at Zabuthiri township court for attempting to flyadrone and were givenatwo month sentence each. They can face up to additional sentence of three years each if convicted under the Export and Import Law. ၄။ အမှုဖွင့်အရေးယူခံထားရစဉ် ၂၀၁၇ ခုနှစ် အောက်တုိုဘာ ၂၇ ရက်တွင် ကိုအောင်နိုင်စိုးအား ARSA အဖွဲ့နှင့်ဆက်သွယ်မှုရှိသည်ဟု လူမှုကွန်ယက်ပေါ်တွင် ပြန့်နှံ့ နေသော အခြေအမြစ်မရှိ၍ ကာယကံရှင်၏ဂုဏ်သရေအားထိခိုက်စေသော ကောလဟာလများကို စေ့ငှလုံလောက်စွာ စုံစမ်းခြင်း၊ ကာယကံရှင်၏ ဂုဏ်သိက္ခာအား ထိခိုက်စေနိုင်သည်မှာ သိသာထင်ရှားသော်လည်း ငှဲ့ကွက်ခြင်း မရှိပဲ သတင်းမီဒီယာသမားများ ဖြစ်ကြသော နေရိုင်း နှင့် ဇေယျာထွန်းတို့မှ မီဒီယာဥပဒေ အခန်း(၄)၊ ပုဒ်မ ၉၊ ပုဒ်မခွဲ (က) (ဆ) (ဇ) ပါ "သတင်းမီဒီယာသမားတစ်ဦး၏ တာဝန်နှင့်ကျင့်ဝတ် စည်းကမ်းများ" ကို ချိုးဖောက်၍ "လွှတ်တော်ကျင်းပနေစဉ် ခွင့်ပြုချက် မရှိဘဲ Drone ဖြင့် မှတ်တမ်းယူနေသည့် ပြည်ပသတင်းထောက်များ အပါအ၀င် လေးဦးအား ပို့ကုန်သွင်းကုန် ဥပဒေဖြင့် အမှုဖွင့်" ဟူသောခေါင်းစဉ်ဖြင့်သတင်းတစ်ပုဒ်တွင် “ရဲတပ်ဖွဲ့၏ခေါ်ယူစစ်ဆေးမှု ခံနေရသူမျာထဲတွင် တစ်ဦးမှာ ဘင်္ဂါလီ ARSA အကြမ်းဖက် ခေါင်းဆောင်နှင့် အဆက်အသွယ်ရှိသူတစ်ဦး ဖြစ်နိုင်သည်ဟု ဓါတ်ပုံအချို့နှင့်အတူ လူမှုကွန်ရက်တွင် ပျံ့နှံ့လျက်ရှိသော်လည်း ယင်းနှင့်ပတ်သက်၍ သက်ဆိုင်ရာက အသေးစိတ်ထုတ်ပြန်ခြင်းမရှိချေ” ဟုတာဝန်မဲ့စွာ ရေးသားခဲ့ပြီး Eleven Media Group မှ ကျင့်ဝတ်မဲ့စွာ news-eleven.com ၀က်ဘ်ဆိုက် (http://news-eleven.com/headline/18850 တွင်လည်းကောင်း Eleven Media Group ၏ ဖေ့စ်ဘုတ် စာမျက်နှာတွင်လည်းကောင်း ထုတ်လွှင့်ဖြန့်ဝေခဲ့ပါသည်။ အဆိုပါ ရေးသားမှုကို အောက်တိုဘာလ ၂၈ ရက်နေ့တွင် ပြန်လည်ဖြုတ်သိမ်းသွားခဲ့သော်လည်း Screen Shot (http://fam.ag/2yBpDRP ရယူထားနိုင်ခဲ့ပါသည်။ ဤကဲ့သို့ ကျင့်ဝတ်မဲ့စွာ ရေးသားဖော်ပြမှုကြောင့် ကိုအောင်နိုင်စိုးနှင့် ၎င်း၏မိသားစုဝင်များမှာ များစွာထိခိုက်နစ်နာမှုများ ရှိနိုင်ပါသည်။ 4. Moreover, On October 27, 2017, Ne Rai and Zeya Tun, without thorough investigation and consideration for reputation of Aung Naing Soe, irresponsibly penned an article titled "Charges Pressed Against Four Including Foreign Journalists Filming withaDrone Under Import Export Law" and Eleven Media unethically published the article on their website, news-eleven.com, and the Facebook page (http://news-eleven.com/headline/18850 The article mentioned about baseless and damaging rumours spreading on social media that Ko Aung Naing Soe has links to ARSA inaparagraph which reads, “Words have been spreading with images on social media that one among those being questioned by the police force could have links to ARSA chief but the authorities have not made any statement on the details." This violates “responsibilities and codes of conducts to be complied by news media workers” stated in section 9, subsection (a), (g), and (h) of the Media Law. This part was removed from the website on October 28th but screenshots of the original article were captured (http://fam.ag/2yBpDRP Ko Aung Naing Soe and his family could suffer many losses for this. ၅။ နိုင်ငံတော်ဖွဲ့စည်းပုံအခြေခံဥပဒေ အခန်း(၈) ပုဒ်မ ၃၄၇ တွင် " နိုင်ငံတော်သည် မည်သူ့ကိုမဆို ဥပဒေအရာတွင် တန်းတူညီမျှ အခွင့်အရေးရရှိစေရမည်။ ထို့အပြင် ဥပဒေ၏အကာအကွယ်ကိုလည်း တန်းတူညီမျှစွာ ရယူပိုင်ခွင့်ပေးရမည်။" ဟုလည်းကောင်း၊ ပုဒ်မ ၃၅၃ တွင် "မည်သူ့ကိုမျှ တည်ဆဲဥပဒေနှင့်အညီမှတစ်ပါး အသက်ကိုဖြစ်စေ၊ ပုဂ္ဂိုလ်ဆိုင်ရာ လွတ်လပ်မှုကိုဖြစ်စေ နစ်နာဆုံးရှုံးမှုမရှိစေရ။" ဟုလည်းကောင်း၊ ပုဒ်မ ၃၅၇တွင် "ဤဖွဲ့စည်းပုံအခြေခံဥပဒေပါ ပြဋ္ဌာန်းချက်များနှင့်မဆန့်ကျင်လျှင် နိုင်ငံတော်သည် နိုင်ငံသားများ၏ နေအိမ်ဥပစာ လုံခြုံမှု၊ ပစ္စည်းလုံခြုံမှု၊ စာပေးစာယူနှင့် အခြားဆက်သွယ်ရေးဆိုင်ရာလုံခြုံမှုများအတွက် ဥပဒေအရ အကာကွယ်ပေးရမည်။" ဟုလည်းကောင်း၊ ပုဒ်မ ၃၇၃တွင် “ ပြစ်မှုကျူးလွန်သူ မည်သူ့ကိုမဆို ယင်းပြစ်မှုကျူးလွန်သည့်အချိန်က အတည်ဖြစ်လျက်ရှိသော သက်ဆိုင်ရာဥပဒေအရသာ ပြစ်မှုထင်ရှားစီရင်ရမည်။” ဟုလည်းကောင်း အသီးသီး ပါရှိပါသည်။ 5. According to Article 347 of Constitution of the Republic of Union of Myanmar, "the Union shall guarantee any person to enjoy equal rights before the law and shall equally provide legal protection", whereas Article 353 states, "Nothing shall, except in accord with existing aw, be detrimental to the life and personal freedom of any person", whereas it is stated in Article 357 that "the Union shall protect the privacy and security of home, property, correspondence and other communications of citizens under the law subject to the provisions of this Constitution", and in Article 373 that "any person who committedacrime, shall be convicted only in accord with the relevant law then in operation." ၆။ ကိုအောင်နိုင်စိုးသည် နိုင်ငံခြားသားသတင်းထောက်နှစ်ဦးအား စကားပြန်အဖြစ် လိုက်ပါဆောင်ရွက်ပေးနေစဉ်တွင်လည်းကောင်း၊ ဦးလှတင်သည် ၎င်းတို့အား ကားလိုက်ပါမောင်းနှင် ပေးနေစဉ်လည်းကောင်း အသီးသီးအဖမ်းခံရခြင်းဖြစ်ပြီး ၎င်းတို့နှစ်ဦးမှာ Drone ပုိုင်ဆိုင်မှုနှင့်လည်းကောင်း၊ တင်သွင်းမှုနှင့်လည်းကောင်း မည်သို့မျှပတ်သက် သက်ဆိုင်ခြင်းမရှိပါ။ 6. Aung Naing Soe and Hla Tin were respectively arrested while they were accompanying two foreign journalists as an interpreter and as the driver of the production vehicle. They have nothing to do with possession or importing of the drone. ၇။ ၁၉၃၄ လေယာဉ်ပျံသန်းမှုဆိုင်ရာ အက်ဥပဒေပါ ပုဒ်မ ၁၈ သည် သဘောရိုးဖြင့် ပြုလုပ်သူ သို့မဟုတ် ပြုလုပ်ရန် ကြံစည်သူများကို ၎င်းဥပဒေ မသက်ရောက်စေရဟု အဓိပ္ဗါယ် သက်ရောက်ပါသည်။ ကိုအောင်နိုင်စိုး၊ Mok Choy Lin၊ Lau Hon Meng နှင့် ဦးလှတင်တို့သည် လွှတ်တော်အဆောက်အအုံအနီးတွင် Drone လွှတ်တင်မှုမှာ ဥပဒေနှင့် ငြိစွန်းကြောင်း မသိနားမလည်၍ ပထမဆုံးအကြိမ် ပြစ်မှုကျူးလွန်သူများ ဖြစ်သဖြင့် ပုဒ်မ ၁၈ ပါပြဋ္ဌာန်းချက်နှင့် အကျုံးဝင်ပါသဖြင့် ၎င်းတို့အား ထောင်ဒဏ်နှစ်လ စီရင်ချက်ချခြင်းသည် လေယာဉ်ပျံသန်းမှုဆိုင်ရာ အက်ဥပဒေနှင့် ဆန့်ကျင်လျက်ရှိပါသည်။ 7. Section 18 of 1934 Aircraft Act suggests, "No suit, prosecution or other legal proceeding shall lie against any person for anything in good faith done or intended to be done ..." under the act. Aung Naing Soe, Mok Choy Lin, Lau Hon Meng and Hla Tin are first offenders who were unaware that operatingadrone near the Hluttaw building withoutapermit is illegal. Thus, they were acting out of good faith and it is against 1934 Aircraft Act and Article 373 of the Constitution to sentence the four to two months in prison. ၈။ ထုို့အပြင် ၁၉၃၄ အက်ဥပဒေ နှင့် စွဲချက်တင်ခံထားရသည်ကို စွဲချက်တင်ခံထားရသူများအားလည်းကောင်း ၎င်းတို့၏ရှေ့နေများနှင့် မိသားစုဝင်များအားလည်းကာင်း ကြိုတင်အသိပေးထားခြင်းမရှိပဲ နိုဝင်ဘာ ၁၀ ရက်နေ့တွင် အမှုရင်ဆိုင်ရန် ဇမ္ဗူသီရိတရားရုံးသို့ ရောက်ရှိမှသာ ၎င်းဥပဒေနှင့် စွဲချက်တင်ထားသည်ကို သိခွင့်ရရှိခဲ့ခြင်းဖြစ်သည်။ ထို့ကြောင့် စွဲချက်တင်ခံထားရသူများ အနေနှင့်လည်းကောင်း၊ ၎င်းတို့၏ရှေ့နေများအနေနှင့်လည်းကောင်း စွဲချက်တင်ထားသောအမှုအား တရားခွင်တွင်ရင်ဆိုင်ရန် ကြိုတင်ပြင်ဆင်ချိန် လုံလောက်စွာ မရရှိခဲ့ပါ။ 8. Moreover, neither the quartet, their attorneys nor their families were informed that they were charged under 1934 Aircraft Act, and were unaware of the charge until they attended the trial at Zabuthiri court. The defendants and their attorneys thus did not have sufficient time to prepare to face the charges at the court. ၉။ သို့ဖြစ်ပါ၍ Mok Choy Lin နှင့် Lau Hon Meng တို့အား လေယာဉ်ပျံသန်းမှုဆိုင်ရာ အက်ဥပဒေ ပုဒ်မ ၁၀ အရ ပြစ်မှုကျခံနေရာမှ လွတ်မြောက်ခွင့်ပေးပါရန်၊ Drone တင်သွင်းရာတွင် မည်သို့မျှပါဝင်ပတ်သက်ခြင်းမရှိသော ကိုအောင်နိုင်စိုး နှင့် ဦးလှတင်တို့အား နိုင်ငံတော်ဖွဲ့စည်းပုံအခြေခံဥပဒေ ပုဒ်မ ၃၄၇၊ ပုဒ်မ ၃၅၃၊ ပုဒ်မ ၃၅၇ နှင့် ပုဒ်မ ၃၇၃ တို့တွင်ဖော်ပြပါရှိသော နိုင်ငံသားအခွင့်အရေးများကို လေးစားလိုက်နာသောအားဖြင့် လေယာဉ်ပျံသန်းမှုဆိုင်ရာ အက်ဥပဒေ ပုဒ်မ ၁၀ အရ ပြစ်မှုကျခံနေရာမှ တရားသေလွတ်မြောက်ခွင့်ပေး၍ ပို့ကုန်သွင်းကုန် ဥပဒေ ပုဒ်မ ၈ အရစွဲချက်တင်ခံထားရခြင်းမှ တရားသေလွှတ်ပေးပါရန်နှင့် နေရိုင်း၊ ဇေယျာထွန်းနှင့် Eleven Media Group တို့အား သတင်းမီဒီယာသမားတစ်ဦး၏ တာဝန်နှင့်ကျင့်ဝတ် စည်းကမ်းများကို ချိုးဖောက်မှုအတွက် အရေးယူဆောင်ရွက်ပေးပါရန် လေးစားစွာတင်လျှောက်အပ်ပါသည်။ 9. Therefore, we respectfully call for exoneration of Aung Naing Soe and Hla Tin from the charges held under Section 10 of Aircraft Act and Section 8 of Export and Import Law with respect to the citizenship rights prescribed in Article 347, 353, 357 and 373 of the Constitution; discharge of Mok Choy Lin and Lau Hon Meng from the two month sentence under Section 10 of 1934 Aircraft Act; and appropriate action against Ne Rai, Zeya Tun and Eleven Media Group for violation of the responsibilities and codes of conducts of news media workers. နိုင်ငံသားအခွင့်အရေးများကို လေးစားကာကွယ်မှုနှင့် တရားဥပဒေစိုးမိုးမှုကို လိုလားသူပြည်သူများကိုယ်စား လက်မှတ်ရေးထိုးသူများ On behalf of the members of the public who desire respect and protection of citizen rights and rule of law, The Undersigned မိတ္တူကို - ၁။ နေပြည်တော်တိုင်း ရဲတပ်ဖွဲ့မှူး ၂။ ဒက္ခိဏခရိုင် ရဲတပ်ဖွဲ့မှူး ၃။ ဇမ္ဗူသီရိမြို့နယ် ရဲတပ်ဖွဲ့ မှူး ၄။ မင်္ဂလာတောင်ညွန့်မြို့နယ် ပြည်သူ့လွတ်တော် ကိုယ်စားလှယ် Cc'd: Pyithu Hluttaw MP, Mingalar Taung Nyunt Constituency Commander of Nay Pyi Daw Region Police Force Commander of Dekkhina District Police Force Commander of Zabuthiri Township Police Force Press Contact Free Aung Naing Soe Page Admins Email: freeaungnaingsoe@gmail.com Facebook: https://web.facebook.com/freeaungnaingsoe/ Phone: +639393550302 Photo: A Screencapture of TRT World's Broadcast of the Arrest\nFree Aung Naing Soe


ဒီဇယ်လျှပ်စစ်မီးစက် PATCO KOOP\nလျှပ်စစ်မီးစက်, ဒီဇယ်လျှပ်စစ်မီးစက်, မီးစက်အသေး, မီးစက်အလယ်\nအသေးမှ အလယ်အထိ အရွယ်အစားရှိသောမီးစက်ဖြစ်ပါသည်။ မီးစက်များသည် စွမ်းအင်ကို အလင်းပေးသည်။ အရွယ်အစား2လိုင် (နှင့်)3လိုင်း 4.5 KVA မှ 11 KVA အထိ ရှိပါသည်။ အသံထိန်းသေတ္တာအမျိုးအစား (နှင့်) အသံမထိန်းအမျိုးအစားတို့အဖြစ် အမျိုးအစား နှစ်မျိုးလုံးရှိသည်။ အသီးသီးနေရာတွင်အလင်းလိုအပ်သောအိမ် (သို့မဟုတ်) လျှပ်စစ်မီးသုံးစွဲသည့်နေရာအတွက် လျှပ်စစ်ဓာတ်အားထုတ်လုပ်ရန် အလွယ်တကူပြောင်းရွှေ့နိုင်သည်။\nလျှပ်စစ်မီးစက်မော်ဓယ် KDF 6700XE / Q KDF 7500XE / Q KDF 8500XE / Q\nဒိုင်နာမို Self-excitation, brush\nလျှပ်စစ်ဖိအား ပြောင်းစနစ် (V) 230 V., 1 phase2Lines\nအမြင့်ဆုံးမီးပါဝါ [KVA] 50 Hz.55.5 6.5\n60 Hz. 5.567\nပုံမှန်အသုံးပြုသည့်မီးပါဝါ [KVA] 50 Hz. 4.556\n60 Hz.55.5 6.5\nတိုက်ရိုက်စနစ် (DC) 12 V. 8.3 A.\nမြန်မှုန်း (ကြိမ်/မိနစ်) 3000\nအင်ဂျင်မော်ဒယ် KD186FAE KD188FAE KD192FE\nဆလင်ဒါအရွယ်အစား 0.418 L. 0.456 L. 0.499 L.\nဆလင်ဒါ x လေဖြတ်ချိန် 86 X 72 ml. 88 X 75 ml. 92 X 75 ml.\nအင်ဂျင်ပါဝါ 10 HP @ 3600 rpm 12 HP @ 3600 rpm 14 HP @ 3600 rpm\nျမန္မႈန္း Governor Mechanic\nစက်အမျိုးအစား ဒီဇယ်အင်ဂျင် တိုက်ရိုက်မျိုး 1 စုပ်4ခု\nအအေးစနစ် လေအားဖြင့် အအေးပေးစနစ်\nစက်ဆီအသားတင်ပမာဏ 1.65 L.\nစက်ဆီအမျိုးအစား SAE10W30 တူညီ (သို့) ပိုကောင်း\nလောင်စာဆီတိုင်ကီအရွယ်အစား [L] XE: 12.5, Q: 14.5 L. XE: 12.5, Q: 30 L.\nစက်ဆီသုံစားနှုန်း 275(Gram/Kilo Watt/Hour)\nစက်ဖွင့်နေသည့်အခါ သံအကျယ်7မီတာ 77 / 72 Decibel\nသုံးစွဲမှုအတွက် မီးပလပ်ကိရိယာ2Positions\nအရွယ်အစား XE: 740*505*630, XE: 740*505*630,\n(အရှည် x အကျယ် x အမြင့်) [mm.] Q: 910*530*740 Q: 910*530*840\nအသားတင်အလေးချိန် XE: 113, Q: 149 XE: 114, Q: 151 XE: 124, Q: 171\nစည်းပုံအမျိုးအစား XE: open Type, XE: open Type,\nQ: Canopy Q: Tall Canopy\nဒိုင်နမို MECC ALTE (နှင့်) ဒိုင်နမို YANAN ကုန်ပို့လွှာရယူရန်\nဒီဇယ်အင်ဂျင် KOOP ကုန်ပို့လွှာရယူရန်


ဝယ်ယူသူတွေ စိတ်ချမ်းသာစေဖို့ Royal Modern Furniture – Myanmar Home & Decor Magazine Official Website\nဝယ်ယူသူတွေ စိတ်ချမ်းသာစေဖို့ Royal Modern Furniture\nNovember 20, 2017 နေ့\nအခုတစ်ပတ်အင်တာဗျူးကဏ္ဍအတွက် ဖော်ပြပေးချင်တာကတော့ (၁၉၉၇)ခုနှစ်မှစတင်ကာအရောင်း ပြခန်းများဖွင့်လှစ်ခဲ့ပြီးမြန်မာနိုင်ငံရဲ့ဦးဆောင်ပရိဘောဂထုတ်လုပ်သူများထဲမှတစ်ဦးဖြစ်တဲ့ Royal Modern Furniture, Myanmar Furniture Co.,Ltd. ပဲဖြစ်ပါတယ်။ Royal Modern Furniture, Myanmar Furniture Co.,Ltd. အနေနဲ့ (၂၀၀၂)ခုနှစ်မှာမလေးရှားနိုင်ငံမှကုန်ကြမ်းများကိုစတင်တင်သွင်းပြီးရုံးသုံး၊ အိမ်သုံးပရိဘောဂများကို တစ်စုတစ်ဝေးတည်း ပြန်လည်ထုတ်လုပ်ရောင်းချပေးခဲ့ပါတယ်။ (၂၀၀၄)ခုနှစ် မှာတော့ ဆိုဖာစက်ရုံကိုမိတ်ဆက်ပေးနိုင်ခဲ့ပြီးနောက်ပိုင်းမှာတော့အရောင်းပြခန်းများစွာကိုထပ်မံဖွင့်လှစ်ကာအရည်အသွေးမြင့်ပရိဘောဂများကိုရောင်းချခဲ့ပါတယ်။ အခုလိုပရိဘောဂပစ္စည်းများအပြင် Interior Decoration ကိုပါချဲ့ထွင်လုပ်ကိုင်လာခဲ့တာကိုလည်းသိရတဲ့အတွက် တာဝန်ရှိသူနဲ့တွေ့ဆုံပြီးသိလိုသမျှကိုအသေးစိတ်မေးမြန်းဖြစ်ခဲ့ပါတယ်။\nမေး အရင်ဆုံးဖြေကြားပေးသူရဲ့ အမည်နဲ့တာဝန်ယူထားတဲ့အပိုင်းလေးသိပါရစေ။\nဖြေ: ဟုတ်ကဲ့။ ကျွန်တော့်နာမည်ကတော့ ဦးကိုကိုမိုးဖြစ်ပါတယ်။ ကျွန်တော်ကတော့ Royal Modern Furniture, Myanmar Furniture Co.,Ltd. ရဲ့ Director တစ်ယောက်ဖြစ်ပါတယ်။\nမေး : ပထမဆုံးသိချင်တာကတော့ Home & Office Furniture အပိုင်းပေါ့နော်။ Royal Modern Furniture ကနေ Home & Office Furniture ဝန်ဆောင်မှုကို ဘယ်အချိန်ကစတင်ခဲ့တယ်ဆိုတာလေးသိပါရစေ။ ဘယ်လိုစိတ်ကူးရည်ရွယ်ချက်တွေနဲ့ စတင်ဖြစ်ခဲ့တာပါလဲရှင်။\nဖြေ : Home & Office Furniture တွေကို Royal Modern Furniture က (၂၀၀၀)ခုနှစ် အစောပိုင်းတွေကစတင်ပြီးရောင်းချခဲ့ပါတယ်။ နောက်ပိုင်းမှာ Royal Modern Furniture ကိုအားပေးတဲ့ Customer တွေကသူတို့ရဲ့အိမ်ခန်း၊ ရုံးခန်းတွေကိုတိုင်းတာစေပြီး Furniture တွေကိုသူ့နေရာနဲ့သူအစီအစဉ် တကျထားချင်တဲ့ စိတ်ကူးတွေကိုတောင်းဆိုလာကြပါတယ်။ အဲ့ဒါနဲ့ Customer တွေရဲ့ Needs and Wants ကို ဖြည့်ဆည်းပေးမယ်ဆိုတဲ့ ရည်ရွယ်ချက်တွေနဲ့ Customized Furniture များကိုစတင်ဖြစ်ခဲ့ပါတယ်။\nမေး : Home & Office Furniture နဲ့ပတ်သက်ပြီးရရှိနိုင်တဲ့ ဝန်ဆောင်မှုတွေကို သိပါရစေရှင်။\nဖြေ : အိမ်တစ်အိမ်ရဲ့ အိမ်ရှေ့ဧည့်ခန်းမှမီးဖိုချောင်ခန်းထိ၊ ရုံးတစ်ရုံးရဲ့အရာရှိရုံးခန်းမှ ဝန်ထမ်းများနေထိုင်သည့်အခန်းများအထိ Home & Office Furniture များကို ဝယ်ယူသူ Customer များစိတ်ချမ်းသာအောင် ဝန်ဆောင်မှုပေးနိုင်ပါတယ်။\nမေး : ဝယ်ယူသူတွေအတွက် Customized Package လေးတွေရှိရင်လည်းပြောပေးပါနော်။ တန်ဖိုးအနေနဲ့ ဘယ်လောက်ကနေစပြီးသုံးလို့ရပါသလဲရှင်။\nဖြေ : ဝယ်ယူသူတွေအနေနဲ့ သူတို့သုံးမည့် Budget နဲ့ သူတို့လိုချင်တဲ့ Furniture များကိုအဆင်ပြေစွာရရှိအောင် Customized Package တွေကို ဝန်ဆောင်မှုပေးနေပါတယ်။\nမေး : Royal Modern Furniture မှာ Home & Office Furniture အနေနဲ့အမျိုးအမည် ဘယ်လောက်ရနိုင်ပါသလဲ။ အခုလက်ရှိရနိုင်တဲ့ တံဆိပ်အမျိုးအစားတွေနဲ့ ပတ်သက်ပြီးအသေးစိတ်လည်းသိပါရစေ။\nဖြေ : Home & Office Furniture အနေနဲ့ အမျိုးအစားပေါင်းများစွာရရှိနိုင်ပါတယ်။ နိုင်ငံတကာမှာနာမည်ရှိတဲ့ Furniture Brand ပေါင်းများစွာကိုလည်း Royal Modern Furniture Showroom များမှာလာရောက်ကြည့်ရှု လေ့လာရန်ဖိတ်ခေါ်အပ်ပါတယ်။\nမေး : Home & Office Furniture ရဲ့ အရည်အသွေးအတွက် အာမခံချက်၊ After Sales Services ပေးတာမျိုးရောရှိပါသလားရှင်။\nဖြေ : အရည်အသွေးပိုင်းအနေနဲ့ အာမခံချက်များစွာရှိပါတယ်။ After Sales Services ပေးတာကတော့ Royal Modern Furniture ရဲ့ ဦးစားပေးလုပ်ငန်းကြီးတစ်ခုဖြစ်ပါတယ်။\nမေး : ဟုတ်ကဲ့။ အခုလိုဖြေကြားပေးတာကျေးဇူးပါနော်။ နောက်တစ်ခုအနေနဲ့ Interior Design & Decoration အပိုင်းလေးမေးပါရစေရှင့်။ ပထမဆုံး Interior Designer တွေနဲ့မိတ်ဆက်ပေးပါဦးနော်။ Interior Design & Decoration မှာ ဘယ်လိုဝန်ဆောင်မှုတွေပေးတယ်ဆိုတာ အသေးစိတ်လေးသိပါ ရစေ။ Royal Modern Furniture မှာ Design & Decoration ကိုသီးသန့်စီအပ်လို့ရတယ်လို့လည်းသိရပါတယ်။ ဒီအပိုင်းနဲ့ပတ်သက်ပြီးလည်းသိပါရစေရှင်။\nဖြေ : Interior Design & Decoration မှာ ဝန်ဆောင်မှုအနေနဲ့ကတော့ Hotel, Shopping Mall, Showroom, Restaurant, Condominium အစရှိသည့် Customer တို့ရဲ့ လိုအပ်သည့် အိမ်တွင်း၊ ဆိုင်တွင်းအလှဆင်ခြင်းလုပ်ငန်းများကိုစိတ်တိုင်းကျအတိုင်းအတာ၊ အရောင်၊ ဒီဇိုင်းလက်ရာများကို ဝန်ဆောင်မှုပေးနေပါတယ်။ Interior Design & Decoration မှာ Royal Modern Furniture ရဲ့ Designer များကအကြံပြုဆွေးနွေးတိုင်ပင်ရေးဆွဲခြင်းများကို အခမဲ့ဝန်ဆောင်မှုပေးပါတယ်။ ပြင်ပမှ အခပေး Designer များနှင့်လည်းချိတ်ဆက်ထားရှိပါတယ်။\nမေး : ဒီလိုဝန်ဆောင်မှုတွေအတွက် ဘယ်လိုကုန်ကြမ်းတွေ အသုံးပြုပါသလဲရှင်။\nဖြေ : ကုန်ကြမ်းတွေကတော့ ဝယ်ယူသူရဲ့လိုအပ်ချက်ပေါ်မူတည်ပြီးကုန်ကြမ်းအမျိုးအစားများစွာကိုအသုံးပြုပါတယ်။\nမေး : တာဝန်ယူဆောင်ရွက်ပေးခဲ့တဲ့ Project တွေအပြင် အခုလက်ရှိ Project နဲ့လည်းမိတ်ဆက်ပေးပါဦးနော်။\nဖြေ : တာဝန်ယူခဲ့တဲ့ Project တွေကများစွာရှိနေပါပြီ။ အခုလက်ရှိအနေနဲ့ Hill Top Condo, Star City Restaurant and Bar, Myanmar Plaza စသည့် Project များစွာရှိနေပါတယ်။\nမေး : ဟုတ်ကဲ့။ အိမ်သုံး၊ ရုံးသုံးပရိဘောဂပဲဖြစ်ဖြစ် Interior Design & Decoration အတွက်ပဲဖြစ်ဖြစ် Royal Modern Furniture ကိုအလွယ်တကူဆက်သွယ်လို့ရနိုင်မယ့် လိပ်စာနဲ့ ဖုန်းနံပါတ်ကိုလည်းသိပါရစေ။\nဖြေ : Royal Modern Furniture ရဲ့ Head Office လိပ်စာကတော့ တိုက်အမှတ် (၅)၊ (၅)လွှာ၊ တောင်မြင်းပြိုင်ကွင်းလမ်း၊ တာမွေကြီး (ခ)ရပ်ကွက်၊ တာမွေမြို့နယ်ပါ။ Showroom လိပ်စာတွေ ကတော့ ရန်ကုန်မှာဆိုရင် လေးလွှာ၊ ယုဇနပလာဇာနဲ့ သုံးလွှာ၊ တော်ဝင်စင်တာမှာပါ။ မန္တလေးမှာဆိုရင် လေးလွှာ၊ ဒိုင်းမွန်းပလာဇာနဲ့ မင်္ဂလာမန္တလေးမှာဆိုင်ခွဲတွေရှိပါတယ်။ ဆက်သွယ်လို့ရမည့် ဖုန်းနံပါတ်တွေကတော့ 09421154441, 09421142220, 0973103577, 0973217113တွေပဲဖြစ်ပါတယ်။\nအခုလိုသိလိုသမျှကိုအချိန်ပေးဖြေကြားပေးတဲ့အတွက် Myanmar Home & Décor Magazine မှ ကျေးဇူးတင်ရှိပါတယ်။\nအိမ်မက်တစ်ခုအကောင်အထည်ဖော်ခြင်း Crystal Residence Condo\nမစ္စ္စအမ်မလီနှင့် F&B Outlet Design များအကြောင်း


ကိုသင့်: SPDC အား မတရားအသင်း ကြေညာမည်\nPosted by သင့်ကင်း at 7:00 AM\nကိုသင့် ကိုမိုးထက်နေ ksngy တို့ခင်ဗျား\nနအဖ ဆန္ဒခံယူပွဲကို တုန့်ပြန်ဖို့ ဒီလိုမျိုး နအဖကို မတရားအသင်းကြေငြာမယ့်နည်းလမ်းကို ထိရောက်မှုရှိတဲ့ နည်းလမ်းလို့ယူဆပြီး အဖွဲ့အစည်းတွေကို အကြောင်းကြားစာ တောင်းခံထားတာ ဖတ်မိလို့ ဒီစာရေးလိုက်တာပါ။\nအဖွဲ့အစည်းတွေကို တရားဝင်တိုက်ရိုက်လိပ်မူပြီး စာပို့ပါသလား။ ဒါမှမဟုတ် ဒီဘလော့ပေါ်ကနေပဲ ရေးထားတာ တခုပဲလား။\nအဖွဲ့အစည်းဆိုတာ ပြည်ပမှာ နယ်စပ်မှာဖွဲ့ထားတဲ့ အဖွဲ့တွေပဲလား။ ပြည်တွင်းထဲက နိုင်ငံရေးပါတီတွေ တိုင်းရင်းသားအဖွဲ့တွေပါ ပါဝင်ဖို့လိုိအပ်ပါသလား။\nထားပါတော့ ဒီဖက်ကအဖွဲ့တွေအားလုံးနီးပါးပါပြီး နအဖကို မတရားသင်းကြေငြာပါပြီတဲ့။ ဘယ်အဖွဲ့အစည်း နိုင်ငံက အက်ရှင်ယူပေးမှာလဲ။ အမေရိကန်ကလား။ ကုလကလား။ တကယ်လို့ဒီနည်းလမ်းတောင်းဆိုလို့ အင်အားကြီးတခုခုက အက်ရှင်ယူမယ်ဆိုတာသေချာရင် အဖွဲ့ပေါင်းစုံ(အပြင်ဖက်က) ပါဝင်ဖို့ကလွယ်မယ် ထင်ပါတယ်။\nတကယ်လို့ ဒီနည်းလမ်းက ဖြစ်နိုင်မယ်ဆိုရင် ကိုသင့်တို့ ၃ယောက်တင်မဟုတ်ဘဲ အခိုင်အမာရှိနေတဲ့ နိုင်ငံရေးအဖွဲ့အစည်းကြီးတွေကို ဒီနည်းလမ်း input လုပ်သင့်ပါတယ်။\nလုပ်ကြဗျာ။။ ကိုယ်နိုင်ရာ နိုင်ရာ ၀ိုင်းလုပ်ကြရအောင်။။\nအမေးတွေ များသလို အဖြေတွေလည်း များမှာမို့မဖြေတော့ပါဘူး\nတခုတော့ရှိတယ်ဗျ ကျုပ်တို့ လူမျိုးတွေရဲ့ပြဿနာက ရှေ့ က မလုပ်ရဲတာပဲ.\nသူများလျှောက်တဲ့လမ်း လမ်းဖြောင့်မှ နောက်က လျှောက်ချင်ကြတာပေါ့ဗျာ\nအက်ရှင်ယူမှ လုပ်မယ်ဆိုရင်တော့ ကိုရန်သူရေ ဒီမေးခွန်းကို မမေးနေပါနဲ့ \nဘယ်သူမှယူမှာ မဟုတ်ပါဘူး.. နအဖ လုပ်သမျှ တရားမ၀င်ကြောင်း ကြေညာတာပါ\nတခြားကြေညာချက်တွေထက်သာရင် ပိုမကောင်းဘူးလားလို့ တွေးကြည့်ပါ.\nကျနော်တို့ သုံးယောက်မကပါ နိုင်ငံရေး သမားကြီးများ အဖွဲ့ စည်းကြီးတချို့ ကို\nဒီကြားထဲက ဒီနာမည်တွေနဲ့ လုပ်တယ်ဆိုတော့ စဉ်းစားကြည့်ပေါ့\nဖြစ်ချင်တာတော့ ကြေညာချက်တွေမထုတ်ပဲ သူ့ ဘာသာဆင်းသွားစေချင်တာပေါ့ဗျာ..\nအားလုံးကို သတိပေးတဲ့ သဘောထုတ်တာပါ.. အခုဆို ပြန်လိုက်ပိတ်ခံရတာတွေရှိတယ်ဗျ


နေ့များ: October 2011\nအစကပြန်ကြည့်ကြရအောင်။ ကျနော်တို့ဆီမှာ လူထုဆန္ဒပြနိုင်ခြေဟာဖိနှိပ်ခံထားရတဲ့ကြားကနေ ထိုးထွက်နေဆဲပဲ။ ဒါကို သုဝဏအားကစားကွင်းထဲက ဘောလုံးပွဲအနိုင်ရလိုစိတ်ပြင်းထန်မှုမှာတွေ့ခဲ့ရတယ်။ မြန်မာတွေဟာဘယ်နေရာမှာမဆို ရှုံးနေတယ်။ သတင်းတွေဖတ်တော့ တရုတ်ကသူ့ပြည်နယ် တခုအဖြစ်လုပ်ဖို့ ကြိုးစား နေတယ်တဲ့။ ကုလားကတမျိုး၊ အော်မြန်မာလား အရင်ကငါတို့ လက်အောက်ခံလေလို့ ပြောခံ ရတာ ကျနော်ကိုယ်တိုင်ကို သုံးခါထက်မနည်းကြုံဖူးတယ်။ စင်ကာပူကုမဏီတခုမှာ ကျနော်တို့ဋ္ဌာန အတွက် လူတယောက် အရှေ့အလယ်ပိုင်းကို ကိုယ်စားလှယ်သဘောမျိုးအရင်လွှတ်ဖို့လိုနေတယ်။ ကျနော်အင်တာဗျူး ပြီး မြန်မာ အင်ဂျင်နီယာ တယောက်ခန့်လိုက်တယ်။ လစာညှိတော့ မြန်မာမို့ဒီလစာတော့ မပေးနိုင်ဘူးဆိုတဲ့ သဘောမျိုး HR မန်နေဂျာကပြောတယ်။ သူကျနော်မျက်နှာပျက်သွားတာတွေ့လို့ထင်တယ် ဒါငါ့အထက်က သဘောထားလို့ထပ်ပြောတယ်။\nထိုင်းမှာတခါ ကျနော်ပရောဂျက်တခုနဲ့သွားတော့ ဒင်နာတခုမှာ အင်္ဂလိပ်လိုယိုးဒယားသားတွေနဲ့ ပြောတော့ အနားဝိုင်းကရဲက ကျနော်တို့ ၀ိုင်းက ယပက်လက်ကို ဖမာ (မြန်မာကို ထိုင်းကဖမာ လို့ပဲအသံ ထွက်တယ်) လားလို့ မေးပြီးဘာတွေလည်းမသိဆက်ပြောနေတယ်။ ပြောချင်တာက ဒီကောင်ဘာကောင် လည်းပေါ့။ ရွှေ့ပြောင်းအလုပ်သမားတွေနဲ့ အတွေ့အကြုံများခဲ့တဲ့ ရဲကကျနော့်ကို နဲနဲပါးပါး ညှစ်ချင်ပုံရပါတယ်။ ဒါကျနော့်ကိုယ့်ပိုင်အတွေ့အကြုံတွေပါ။ ခင်ဗျားမှာလည်းရှိပါလိမ့်မယ်။\nယိုးဒယားမှာမြန်မာမလေးတွေလုပ်တဲ့ အဓိကအလုပ်ကတွေထဲကတခုက အနှိပ်ခန်းပါ။ သူတို့တွေ ကယပက်လက် ၁၀၉၊ ၁၁၀ တွေကိုယူပြီး ကျွေးထားဖို့ဝန်မလေးကြဘူး။ သူတို့နဲ့ယူမှ ထိုင်းနိုင်ငံသား ခံယူ နိုင်မယ်။ ဒါမှ ကျီးလန့်စားစားဘ၀ ကလွတ်မယ်ဆိုတာတွေကတော့ အဆင်ပြေတယ် ပြောလို့ရတဲ့ ယိုးဒယား ရောက်မြန်မာတွေဆီက ဇတ်လမ်းပဲ။ ဒီထက်ဆိုးတာတွေခင်ဗျားလည်းကြားဖူးမှာပါ။ ကဲဒီလိုဇတ်ပျက်နေတဲ့ လူမျိုးတမျိုးရဲ့ဇာတိမာန် ကိုဘယ်လိုပြန်ထူမတ်မလဲ။\nဆိုတော့ လူထုဟာအခွင့်အရေးကြုံရင် ရုန်းကြလိမ့်ဦးမယ်။ ဒါ ၂၀၁၁ အတွင်းကအတွေ့အကြုံတွေအရ ပဲသုံးသပ်တာပါ။ အိုမန်နဲ့ဘောလုံးပွဲအပြင်၊ အာဇာနည်နေ့ အလေးပြုပွဲ၊ နိုင်ငံရေးအကျဉ်းသား လွတ်မြောက်ဖို့ ဆုတောင်းပွဲ၊ နဲ့ဧရာဝတီ လှုပ်ရှားမှုတွေဟာ ဒီအချက်ကိုသက်သေခံနေပါတယ်။ ဒါပေမယ့် အာရပ်လှိုင်းကို စီးဖို့ဆိုတဲ့လှုံဆော်ချက်မျိုးတွေလုပ်စရာ မလိုပါဘူး။ အကြောင်းတိုက်ဆိုင်တာနဲ့ အဖြစ်အပျက်တခုဟာ ဆင်ခြင် နိုင်စွမ်းအားကလွတ်သွားတဲ့ ပွိုင့်တခုထဲဝင်သွားရင် ဇတ်ကနဲထောင်ထွက် လာနိုင်စရာရှိပါတယ်။ အရေးကြီး တာက ခင်ဗျားကဘယ်လိုစသလဲဆိုတာထက် ဘယ်လိုဆုံးသလဲဆိုတာပါ။ နောက်ကွယ်မှာ ပါဝါလေဟာနယ် ရှိတတ်ပါတယ်။ ဖြစ်နိုင်ရင် လူထုဆန္ဒပြပွဲတွေကို ရှောင်ဖို့ အစိုးရက လူထုဆန္ဒထုတ်ဖော်ပွဲတွေ စံနစ်တကျ လုပ်ဖို့အခွင့်အရေး ပေးစေချင်တယ်။\nတခုပြောချင်တာက ဘယ်နိုင်ငံရေးသိပ္ပံပညာရှင်ကမှ တူနီးရှားပြဿနာနဲ့ အာရပ်နွေဦးကို ကြိုတင် မခန်းမှန်း နိုင်ခဲ့ကြဘူးဆိုတာပဲ။ အဲ ခင်ဗျားကွန်မင့်မှာရေးထားတဲ့ ဒိုမီနိုအကျိုးဆက်မျိုးကို လိုချင်တယ် ဆိုရင် တော့ တရုတ်ကဆန္ဒပြတဲ့အခါမှာတော့ ဖြစ်လာနိုင်စရာရှိတယ်။ ဟုတ်တယ် တရုတ်မှာဆန္ဒပြရင် အခြေအနေ တွေ အားလုံး ဟာလုံးလုံးလျားလျား ပြောင်းလဲသွားမှာပဲ။ ဖြစ်နိုင်ခြေခင်ဗျားမေးနေတာလား။ ဟုတ်ပြီ တရုတ်ကို အာရပ်ကမ္ဘာနဲ့ နဲနဲယှဉ် ကြည့်ကြရအောင်။\n၁၉၉၀ နဲ့ ၂၀၀၀ ဆယ်စုနှစ်အတွက် ကုလသမဂ္ဂကထုတ်တဲ့ လူသားဖွံ့ဖြိုးမှုညွှန်ကိန်း (ပညာ၊ ကျန်းမာနဲ့ ၀င်ငွေကိုအဓိက ထားစီစစ်တာ) မှာ တူနီးရှားဟာ ၃၀%တက်လာပြီး အီဂျစ်ဟာ ၂၈% တက်လာတယ်။ နှစ်နိုင်ငံလုံးမှာ တက္ကသိုလ်ကျောင်းသားတွေနဲ့ ဘွဲ့ရပညာတတ်တွေပိုများလာတယ်။ အသစ်ဖြစ်ထွန်းလာတဲ့ တိုးတက်တဲ့အခြေအနေတွေဟာ ရှိနေတဲ့ နိုင်ငံရေးစံနစ်ဟောင်းထဲ ကျဉ်းကျပ်နေခဲ့တယ်။ ညိနေတယ်၊ လှုပ်ရှားရတာမလွယ်ဘူး။ အလုပ်ကောင်းတနေရာရဖို့ အဆက်အသွယ် ရှိဖို့က အဓိကဖြစ်နေတယ်။ ဒီတော့ ဒီဘောင်ကို ချဲ့ရတော့တယ်။ အာရပ် ပညာတတ်၊ နည်းပညာနဲ့အကျွမ်းတ၀င်ရှိတဲ့ လူလတ်တန်းစား တွေက ပြီးခဲ့တဲ့ လှုပ်ရှားမှုတွေကို ဦးဆောင်ခဲ့တဲ့အဓိကအချက်ပဲ။\nတရုတ်မှာ ၂၀၁၁ နှစ်ဦးက တက္ကသိုလ်တခုကထွက်လာတဲ့ အစီရင်ခံစာတခုမှာ ၂၀၁၀အတွင်း လူမှုမတည်ငြိမ်မှု ၇၂ ခုရှိခဲ့ တယ်လုိ့ဖော်ပြတယ်။ တရုတ်လိုမီဒီယာကို ချုပ်ထားနိုင်တဲ့နိုင်ငံတနိုင်ငံမှာ ဒီကိန်းဟာ ဒီထက်ပိုများနိုင်ပြီး သတိထားရမဲ့ အနေအထားပဲ။ တရုတ်ဒေသအာဏာပိုင်တွေဟာလည်း အကြီးအကျယ် ခြစားနေကြတာပဲ။ ကျနော်သိတဲ့ပြည်မကြီး ကလာတဲ့ တရုတ်တော်တော် များများကို နဲနဲပါးပါးစကား ပြော ကြည့်ရင် တရုတ်မှာနေရာတိုင်းလာဘ်ပေးလာဘ်ယူမကင်း ဘူးဆိုတာပဲ။ ပိုက်ဆံသာပေးနိုင်ရင် ဘာမဆို အကုန် လုပ်နိုင်တယ်ဆိုတယ်။ ကွန်ဖျူးရှပ်ကို ကိုကာကိုလာ တိုက်ပြီး မက်ဒေါ်နယ်ကြော်ညာရိုက်ခိုင်းလို့ရတယ် ဆိုတာ မျိုးပေါ့။\nနယ်တွေမှာလယ်တွေသိမ်း၊မြေတွေသိမ်း၊ လူထုကို နေရာတွေရွှေ့ပြောင်းပြီး အာဏာပိုင်တွေက ကုမဏီတွေကို လုပ်ကွက်တွေပေးတယ်။ ကုမဏီတွေဟာဆောက်ချင်သလို ဆောက်တယ်၊ သူတို့စွန့်ပစ်ပစ္စည်း တွေကို စံနစ်တကျတွေဘာတွေလုပ်မနေဘူး။ လက်ရှိရေပေးရေးစံနစ်တွေထဲလည်း လစ်ရင်လစ်သလို သူတို့ စွန့်ပစ် တဲ့ရေတွေ ထဲ့ချင်ထဲ့ချလိုက်တာမျိုးတဲ့။ ကံကြီးလို့ မြစ်ဆုံဆည်ခနရပ်ထားဖြစ်တာ ဆိုပေမယ့် တရုတ်နဲ့ လုပ်တဲ့ လုပ်ငန်းမှန်သမျှဟာ သတိထားရမှာချည်းပဲ။ သူတို့ဟာ ကိုယ့်နိုင်ငံထဲ တောင်ထင်ရာလုပ်တာ ဆိုတော့ ကျနော်တို့ဆီမှာဆိုရင် ပျင်းတောင်ပျင်းသေးတယ်ပေါ့ဗျာ။ တရုတ်မှာ အာဗာတာ ရုပ်ရှင် ပြတော့ တောသား တွေက သောက်သောက်လဲကြိုက်ကြဆိုတယ်။ သူတို့နယ်မြေတွေကို လုယုဖျက်စီး ခံရတဲ့ ရုပ်ရှင်ထဲက အဖြစ် ဟာ သူတို့ဘ၀နဲ့ တူတာကိုး။\nလက်ရှိတရုတ်ချမ်းသာမှုဟာ ကမ်းခြေဒေသ နဲ့မြို့ကြီးတွေ မှာပဲရှိတယ်။ တရုတ်မှာ ဒေသတခုနဲ့တခု ဆင်းရဲချမ်းသာအရမ်းကွာသွားပြီ။\nဒါပေမယ့် ပညာရှင်တွေ ပြောသလိုပေါ့။ ခုခေတ်မှာ တော်လှန်ရေးကို ဆင်းရဲသားတွေကမလုပ်ဘူး၊ လူလတ်တန်းစားပညာတတ်တွေက ပဲလုပ်မှာဆိုတာကို တရုတ်အစိုးရကသိတယ်။ တရုတ်မှာ အာရပ်လိုဘွဲ့ရပြီး သစ်သီးလှည်းနဲ့တွန်းရောင်းရတဲ့ ပြဿနာမျိုးတွေမပေါ်အောင်ထိန်းထားတယ်။ တရုတ်ပညာတတ် လူလတ် တန်းစား ဟာ ဆူပါမားကက်ကြီးတွေထဲ ပျော်နေကြတယ်။ တရုတ်ပညာတတ်တွေမှာ အလုပ်လက်မဲ့ တွေရှိတယ် ဆိုပေမယ့် အများစုဟာ လက်ရှိဘ၀ကိုကျေနပ်နေကြတယ်။ အိုင်ဖုန်းတို့၊ အိုင်ပက်တို့၊ နာမည်ကြီး အမှတ်တံဆိပ် အ၀တ်အစား၊ အသုံးအဆောင် တွေမှာ စနေ၊ တနင်္ဂနွေတွေ ကုန်သွားကြတယ်၊\nပြီးတော့ တရုတ်မှာ မူဘာရက်တို့ ဘင်အလီတို့ ကဒါဖီတို့လို အာဏာကိုရေရှည်စွဲကိုင်ထားတာ မျိုးမရှိတော့ဘူး။ ဟူဂျင်တောင်ဟာ နောင်နှစ်ဆိုရင်ဆင်းပေးပြီ။ ခေါင်းဆောင်အပြောင်းအလဲမှာ ပေါ်လစီ အကူးအပြောင်း တွေရှိတတ်တော့ လူထုကိုနဲနဲတော့စောင့်ကြည့်စေတယ်။ ပြီးတော့ PLA (people liberation army) ဟာဘက်ပြောင်းပြီး လူထုလှုပ်ရှားမှုဘက်ကို ကူးပြောင်းဖို့ ဘာအရိပ်အရောင်မှမရှိဘူး။ ဒီအချက်တွေဟာ တရုတ်မှာလူထုအုံကြွမှုတွေ အချိန်တိုအတွင်းမှာဖြစ်ဖို့မရှိဘူးလို့တော့ညွှန်ပြနေတာပဲ။ အင်ပါယာဘ၀ကနေ တရုတ်တွေဟာ နှစ်ပေါင်းများစွာ အိမ်နိမ့်စံအဖြစ်နဲ့ အနောက်ရဲ့ ကျောသပ်ရင်သပ်ခြင်းကို ကျိတ်မှိတ်ခံလာ ခဲ့တယ်။ ခုတော့သူတို့ဟာ ၂၀၀၆မှာ ကမ္ဘာ့တတိယစီးပွားအင်အားကြီးနိုင်ငံ ဂျာမနီကို ကျော်တက်၊ ၂၀၁၁ မှာ ဂျပန်ကို ရာဇ၀င်ထဲမှာထားရစ်ခဲ့တယ်။ ဒီနှုန်းအတိုင်းသွားရင် ၂၀၃၀မှာ နံပတ်တစ် နေရာကို အမေရိကန်တွေ ဆီကယူကြလိမ့်မယ်။\nဒါပေမယ့် တရုတ်အာဏာပိုင် တွေဟာ အနာဂတ်ကို ထွက်ပြေးနေကြတယ်။ အရမ်းဖြစ်ချင်နေကြတယ်။ စီမံကိန်းအမှားတွေ အများကြီးလုပ်ခဲ့ကြတယ်။ သဘာဝပတ်ဝန်းကျင်တွေကိုအများကြီးထိခိုက်စေခဲ့တယ်။ အဲဒီထဲက တခုဟာ အမြန်ရထားလိုင်းတွေပဲ။ တရုတ်အာဏာပိုင်တွေ ကုမဏီတွေကနေလာဘ်စားပြီး ဒီစီမံကိန်း တွေကို နည်းပညာမသေချာခင် အလျှင်အမြန်အကောင်အထည်ဖော်ခဲ့ကြတယ်။ တရုတ်အမြန်ရထား နှစ်စီးဟာ ၂၀၁၁ ဇူလိုင် က ဗဟိုထိန်းချုပ်ခန်းကမသိတော့ ရထားတွေကို သတင်းမပေး နိုင်တော့ တခါတိုက်တယ်။ လူတွေ အများကြီးသေတယ်။ စက်တင်ဘာမှာ တခါတိုက်ပြန်တယ်။ ပြိုလဲနေတဲ့ အပျက်အစီးပုံတွေကြား မျက်ရည်တွေ ၀ဲနေတဲ့ ၀မ်ကျားပေါင်ကို ဟီရိုးဖြစ်စေတဲ့ ဇီချွမ်ငလျှင်ဟာ ဆည်တည် ဆောက်ခဲ့တဲ့ အကျိုးဆက်လို့ ခုတချို့တွေ က ဆိုလာကြပြီ။\nအင်ပါယာအိမ်မက်ကို မမက်ပါဘူးလို့ပြောထားပေမယ့် တရုတ်စိတ်ထဲမှာဘာရှိသလဲ အားလုံးက စိုးရိမ်နေကြရပြီ။ အရှေ့တောင်အာရှမှာ တရုတ်ဟာ ဗီယက်နမ်နဲ့စစ်ဖြစ်ဘူးတယ်။ ချန်ကေရှိတ်တပ်တွေ မြန်မာပြည်ထဲဝင်ဘူးတယ်။ ခုဖိလစ်ပိုင်နဲ့ ကမ်းလွန်ရေနံမှာ လိပ်ခဲတင်းတင်းရှိတယ်။ ခေတ်မှီမှုနဲ့အတူ စွမ်းအင်လိုအပ်ချက်ဟာ အရမ်းအရေးကြီးလာတယ်။ တရုတ်နဂါးဟာ ကမ္ဘာပတ်ပြီးရေနံနဲ့ ဓါတ်ငွေ့ဈေးကွက် တွေထဲဝင်တယ်။ နိုင်ငံပိုင် CNOOC (China National Offshore Oil Cooperation) ဟာအမေရိကန်ကုမဏီ ယူနိုကယ်ကို ၂၀၀၅ မှာဝယ်ဖို့ကြိုးစားခဲ့တယ်။ ယူနိုကယ်ဟာ တိုတယ်နဲ့အတူမြန်မာ ကမ်းလွန်ရတနာမှာ ရှယ်ယာတွေရှိနေပါတယ်။ အာရှအလယ်ပိုင်းမှာရှိတဲ့ ယူနိုကယ်ရဲ့ကျယ်ပြန့်တဲ့ အကျိုးစီးပွားဟာ တရုတ်စွမ်းအင် မဟာဗျူဟာနဲ့ လိုက်ဖက်ပုံရပါတယ်။ ဒီတော့ အမေရိကန်မှာ ဒီမိုကရက်နဲ့ ရီပတ်ပလီကန်ဟာ ချက်ချင်းညှိပြီး ယူနိုကယ်ကို အမေရိကန်ကုမဏီချင်းဖြစ်တဲ့ ရှယ်ဗရွန် လက်ထဲ ထဲ့ခဲ့ကြတယ်။ ဒါ့အပြင် ခုတရုတ်တွေ ကျနော်တို့ ဆီမှာ ရေကာတာတွေနဲ့ ကမ်းလွန်သဘာဝဓါတ်ငွေ့ နဲ့ စွမ်းအင်စီမံကိန်းတွေကို ခြေသွက် လက်သွက် စာချုပ် တွေချုပ် ထားကြပြီ။\nကမ္ဘာ့စီးပွားရေးဘက်ကကြည့်ရင် တရုတ်ဟာပြည်တွင်းအခက်အခဲတွေကို ရင်ဆိုင်ရင်းတဖြည်းဖြည်းနဲ့ ဒုတိယအချမ်းသာ ဆုံးဖြစ်နေပါပြီ။ သူနဲ့အတူ G-20 ရဲ့နောက်တက်လာတဲ့ ဘရာဇီး၊ ရုရှား၊ အိန္ဒိယ၊ တောင်အာဖရိက တို့ဟာတကယ်များ နောင်ကမ္ဘာ့နိုင်ငံရေး အခင်းအကျင်းသစ်ကို သြဇာညောင်းလာမယ်ဆိုရင် နိုင်ငံတွေရဲ့နိုင်ငံခြားရေးမူဝါဒဟာ ဒေါင်ဒေါင်မည် အမျိုးသား အကျိုးစီးပွားကိုပဲ ပိုလို့အခြေခံလာကြပါလိမ့်မယ်။\nကျနော်တို့ကော ဘာလုပ်ကြမလဲ။ တရုတ်ကိုကန်တဲ့ မြန်မာနိုင်ငံခြားရေးပေါ်လစီဟာ အမျှော်အမျှင်နဲရာ ကျတယ်လို့ အနဲဆုံး ခုနေမှာပြောနိုင်ပါလိမ့်မယ်။ ဒါပေမဲ့ မကန်နိုင်ရင်တောင် မှီထားဖို့မသင့်တော်ပါဘူး။ ကျနော် တို့ အနောက်ကိုပြန်ကြည့်ကြရမယ်။ အိန္ဒိယသွားပြီး ဗုဒ္ဓဂါယာ ဘုရားဖူးတာ လေးတွေလုပ်သလို ဒေသတွင်း အာစီယံနဲ့ လည်း ချိတ်ထားရပါလိမ့်ဦးမယ်။ အစိုးရကသာ နိုင်ငံရေး အကျဉ်းသားအားလုံးလွှတ်ပေးလိုက်စမ်းပါ။ မြန်မာနိုင်ငံ အာစီယံဥက္ကဋ္ဌဖြစ်တာ ကျနော်တို့အကျုိုးစီးပွားပါ။ ထောက်ခံရမယ်။\nပိတ်ထားတဲ့ နိုင်ငံကို ကမ္ဘာကြီးထဲဖွင့်ထုတ်ပစ်ရမယ်။ ပြည်တွင်းအတိုက်အခံတွေ စုစည်းညီညွတ်ကြဖို့ ဆိုတာထက် အတိုက်အခံနဲ့အစိုးရ၊ တိုင်းရင်းသားအားလုံးစုစည်းညီညွတ်တဲ့ ပြည်ထောင်စုကြီး တခုဖြစ်ဖို့ လိုလာ ပါပြီ။ ကိုယ့်နိုင်ငံသားချင်း မပြေလည်ခင်မှာသဘောတူထားခဲ့ရတဲ့ စီမံကိန်းအမှားတွေကို ပြန်ပြီးချင့်ချိန်ပြီးပြင်ဆင် ပစ်ရပါမယ်။ ပျက်စီးလာနေတဲ့ ဂေဟစံနစ်တွေကိုကယ်တင်ရတော့မယ်။ မြန်မာပြည်အသက်ဟာ ၁၅နှစ်လောက် ပဲရှိပါတော့တယ်။ ၂၀၂၅ လောက်အထိ ကျနော်တို့သာ ဒီအခြေ အနေ ကနေ တိုးတက်အောင် မလုပ်နိုင်ဘူး ဆိုရင် ဒီထက်ပိုဆိုးတဲ့ အခြေအနေတခုကို ပြန်ရောက်သွားမယ် ဆိုရင် မြန်မာပြည်ဟာနောက်တခါ လွတ်လပ်ရေး ကို ဆုံးရှုံးရဖို့ ပါပဲ။ မြန်မာတွေ ဒလိုင်းလားမားတို့လို ရုန်းကန် ကြရပါလိမ့်မယ်။\nဘာတွေလုပ်သင့်သလဲဆိုတာ အပေါ်မှာကျနော်တို့အုပ်စုနှစ်စုခွဲပြီးကြည့်ခဲ့ပြီးပါပြီ။ ပထမအုပ်စုဖြစ်တဲ့ နိုင်ငံရေး အကျဉ်းသား အားလုံးကိုပြန်လွှတ်ပေးရေးဟာစနေပြီလို့ ယူဆကြည့် ချင်ပါတယ်။ နှစ်မကုန်ခင် လွှတ်ပေးတာကို ပြီးအောင်ကိုလုပ်ရပါမယ်။ ပြီးရင်အင်အယ်ဒီပါတီ တရားဝင်ဖြစ်ရေး (မှတ်ပုံတင်ရေး)မှာ အစိုးရက ၂၀၀၈ ဖွဲ့စည်းပုံ အတွင်းထဲကို သွင်းတယ်ဆိုရင် ကျနော်တို့ ဘာတွေဆွေးနွေးဖို့လိုမလဲ။ ဒီနေရာမှာ ဒီမိုကရေစီရဲ့ အနိမ့်ဆုံး အဆင့်အတန်းကိုပေးဖို့တော့ အနဲဆုံး လိုအပ် ပါတယ်။ Dahl ပြောတဲ့ အနိမ့်ဆုံးဒီမိုကရေစီမှာ အချက်လေးချက် ရှိရပါမယ်။\n၁။ လွတ်လပ် ပြီး မျှတတဲ့ ပုံမှန်ရွေးကောက်ပွဲတွေရှိရမယ်။\n၂။ အရွယ်ရောက်သူ နိုင်ငံသားအားလုံး မဲပေးခွင့်ရှိရမယ်။\n၃။ လွတ်လပ်စွာ ပြောဆို၊ ပုံနှိပ်၊ ထုတ်ဝေ၊ အသင်းအပင်းများဖွဲ့စည်းခွင့်ရှိရမယ်။\n၄။ ရွေးကောက်ပွဲအရမဟုတ်ပဲ အခွင့်အရေးတခုနဲ့ ရွေးချယ်သတ်မှတ်ခံခဲ့ရသူများမရှိဖို့လိုတယ်။\nလောလောဆယ်မှာ နံပါတ်၂ ကလွဲလို့ကျန်တာအားလုံးအားနည်းချက်တွေရှိနေပါတယ်။ နံပါတ် ၃ကို ပေးဖို့အားယူနေတယ်လို့ကျနော်ထင်ပါတယ်။ နံပါတ် ၄ ကတော့ ၂၀၀၈ ဖွဲ့စည်းပုံက တပ်မတော်သား ၂၅% ကိုပြင်မှ သာရနိုင်ပါမယ်။ အစိုးရကဒီအချက်ဟာပြင်ဆင်သင့်တယ်လို့လက်ခံပြီးသားလို့ထင်ပြီး ညှိနှိုင်းစရာဟာ အချိန်ပဲလို့ယူဆပါတယ်။ ၂၀၁၅ ရွေးကောက်ပွဲမှာ ဒီအချက်၎ ချက်ပြည့်စုံ ရေးနဲ့ညီမယ်ဆိုရင် အင်အယ်ဒီ မှတ်ပုံတင် ရေးဟာမလုပ်နိုင်စရာမရှိပါဘူး။ အင်အယ်ဒီဟာ ဒီ၂၅% နေရာကို ၂၀၁၅ မှာဝင်မပြိုင်ဘူးဆိုခဲ့ရင်တော့ ပိုများ ညှိရတာလွယ်မလားပဲ။ လက်ရှိအစိုးရဟာ မဲဆန္ဒနယ်ရဲ့ ၂၅% မှာ အဓိကပြိုင်ဘက် အင်အယ်ဒီ မပါဘူး ဆိုရင် နံပါတ် ၁ ဟာလည်းဖြစ်လာနိုင်တာပါပဲ။\nအပေါ်လေးချက်နဲ့ပြည့်စုံတဲ့ ရွေးကောက်ပွဲကို အင်အယ်ဒီသာတရားဝင် ၀င်ရောက်ယှဉ်ပြိုင်ပြီဆိုရင် ၉၀ရလဒ်ကို ပြောနေစရာမလိုတော့ပါဘူး။ ၂၀၁၅ မတိုင်ခင်ကြားခံကာလမှာ သဘောတူထားတဲ့ Political Order တခုမရှိပဲ လက်ရှိအစိုးရဟာ စီးပွားရေးကို ကိုင်ရင် မောင်ပုံစောင်းကြိုးပြတ်မှာပဲ။ တပြိုင်နက်တည်းမှာ စီးပွားရေး ပိတ်ဆို့မှုကို တဆင့်ချင်းဖြည်ချဖို့ကြိုးစားမယ်။ ပြည်တွင်းငြိမ်းချမ်းရေးကိုယူထားနိုင်ရပါမယ်။\nခင်ဗျားဟာတွေကတော့ ideal တွေပဲပြောရင်ကျနော် မငြင်းပါဘူး။ သို့သော်ဒီလိုပဲစိတ်ကူး ကြည့်ရ မှာပါပဲ။ တိုက်ယူမှရမယ်၊ တောင်းယူမှရမယ်ဆိုရင်လည်း တိုက်ကြတောင်းကြပေါ့။ လက်ရှိဖြစ်ထွန်းမှုကို နောက်ပြန်သွား တာမျိုးတော့မဖြစ်စေချင်ဘူး။ ဒါပေမယ့် လက်ရှိဖြစ်စဉ်မတော်လို့ ဘာအကြောင်းကြောင့် ပဲဖြစ်ဖြစ် လန်ကျသွားခဲ့သော် မူလဒုံရင်းကပြန်စကျိုးစားရတာမျိုးမဖြစ်အောင် တနေရာမှာပြန်ထစ်ထားနိုင်တဲ့ Physical Mechanism တခုလည်းရှိဖို့ လိုအပ်နေပါတယ်။ အဲဒါဟာဘာဖြစ်သင့်သလဲ။ နှစ်ဘက်စလုံးက ပြုပြင်ပြောင်းလဲရေးလုပ်လိုသူတွေသေသေချာချာစဉ်းစား ရမဲ့အချက်တချက်ပါပဲ။\nဒေါ်အောင်ဆန်းကြည်ပြောခဲ့တာတခုရှိတယ်။ ဆင်းသွားတဲ့အစိုးရကိုလည်းဘာဒုက္ခမှမပေးရဘူးတဲ့။ ဒါဟာ နိုင်ငံအာဏာကိုစွန့်လွှတ်သွားတဲ့ တပ်မတော်ခေါင်းဆောင်တွေရဲ့ပူပန်မှုဆိုရင် သူတို့ကို ကျနော့် ညာဏ်တထွာနဲ့ တခုပြောချင်တယ်။ အာဏာရှင်တွေကို အာမခံချက်ပေးနိုင်တာ ဟာနောက်ထပ် အာဏာရှင် မဟုတ်ပါဘူး။ ကောင်းမွန်တဲ့ အုပ်ချုပ်ရေးပုံစံတခုကသာပေးနိုင်တာပါ။ အဲဒီပုံစံကို အခုရအောင် တည်ယူကြ ရအောင်ပါ။\nကျနော်တို့ လူမျိုး ဆင်းရဲတာ၊ သိက္ခာမဲ့နေတာ၊ ကျနော်တို့နိုင်ငံ ကျနော်တုိ့မသိပဲ အနိုင်ကျင့်ခံရတာ ရောင်းစားခံရတာကြာပါပြီ။ ကျနော်တို့အခုပြောင်းမှဖြစ်တော့မယ်။ အချိန်သိပ်မရှိတော့ဘူး။ အပြောင်းအလဲကို အစိုးရကလက်ခံပြီး ပူးပေါင်းလုပ်ပါမှ လွယ်မယ်၊ မြန်မယ်။ အခြေအနေက မလုပ်ရင်မဖြစ်တော့ဘူး။\nတရုတ်ဟာသီအိုရီမရှိတဲ့ အုပ်ချုပ်ရေးပုံသဏာန်တခုကိုစမ်းသတ် နေတာပါ။ အဲဒါဟာ ဗဟိုအာဏာ ချုပ်ကိုင်မှု နဲ့ ဈေးကွက်စီးပွားရေးပဲ။ ဗဟိုကချုပ်ကိုင်ပြီး အာဏာကို အလွဲသုံးစားလုပ်လို့ရနေတော့ စီးပွားရေးမှာ အကျင့်ပျက် ခြစားမှုတွေ ရှိနေတာ မဆန်းပါဘူး။ တရုတ်အစိုးရဟာ နည်းပညာမသေချာသေးခင် သူ့ပြည်သူ တွေစီးနင်းနေတဲ့ ဗဟိုထိမ်းချုပ်ခန်းနဲ့ လွတ်ထွက်သွားတတ်တဲ့ အမြန်ရထားတွေကို စမ်းသတ် မောင်းနှင်နေဆဲပဲ။\nသူ့နိုင်ငံကမ္ဘာ့အဆင့်တစ် နိုင်ငံဖြစ်လာမလား။ လူမှုမတည်ငြိမ်မှုတွေနဲ့ ပြန်လည်ထွက်သွား မလား ဆိုတာ ကျနော်တို့တွေ့ကြရမှာပါ။ ဒါပေမယ့် ဒီရလဒ်ပေါ်မှာ ကျနော်တို့ လွတ်လပ်ခွင့်နဲ့ အချုပ်အချာ အာဏာကို လောင်းကြေးထပ်မထားနိုင်ဘူး။ ကျနော်တို့မှာ ကိုယ့်လွတ်လပ်ခွင့်နဲ့ ကိုယ့်တန်ဖိုးကို ကိုယ်ကိုယ်တိုင် ဖန်တီးခွင့်၊ သတ်မှတ်ခွင့် ရနေတယ်ဆိုရင် အားအားယားယားဗျာ ဘာလို့ဘောလုံးကွင်းထဲသွားပြီး အော်ဆဲနေကြမှာလဲ။ ဘယ်သူက လမ်းပေါ်ထွက်ပြီး ဆန္ဒပြဖို့တွေ တွေးနေမလဲ။\nသုဝဏကွင်းထဲက အော်သံတွေ ကျနော်တို့ဘယ်အထိကြားရဦးမလဲ။\n- Linkages between politics and economics by Nelson Joan M. Journal of Democracy, October 1994\n- Civil-Military Relations and Democracy Edited by Larry Diamond and Marc F. Plattner, The John Hopkins University 1996\n- Elections without democracy, The Rise of Competitive Authoritarianism by Steven Levitsky and Lucan A. Way. Cambridge University Press, April 2010\n- The impact of the economic crisis, from the G-8 to G-20 by Mark F. Plattner. Journal of Democracy. Jan’ 2011\n- Can Europe be saved? By Paul Krugman. International Herald Tribune. Jan 12’ 2011\n- Is China next? By Francis Fukuyama. International Herald Tribune. March 15’ 2010\n- China’s high-speed politics by David Bandurski. International Herald Tribune. July 28’ 2011\nPosted by KZကေ at 23:51 No comments:\nPosted by KZကေ at 22:20 No comments:\nကျနော်ပြန်ရေးဖို့ရှိပါတယ်။ ကျနော်သုဝဏကို နံပါတ် ၇ မှာသိမ်းနိုင်မယ်ထင်တယ်။ ပြန်ရေးချင်တာတချို့လည်းနောက်ပို့စ်တွေထဲပါသွားမယ်ထင်တယ်။\nပြီးတော့သုဝဏဟာကျနော့်အတွက်ကျတော့ ဟိုး ၃လပိုင်းလောက်ကတည်းကရေးလာတဲ့\nနိဒါန်း၊ ကြားခံကာလကုန်ဆုံးခြင်း၊ ကိုယ်ပိုင်အင်အား သီးခြားအဖွဲ့အစည်းများနှင့်မဟာဗျူဟာ၊ စီသုံးလုံးနဲ့မီးသုံးထောင့်ဆိုတာတွေနဲ့လည်းဆက်စပ်နေပါတယ်။\nတခုရှိတာက ကျနော်ရေးနေတဲ့အချိန်အတွင်းမှာမြန်မာနိုင်ငံရေးဟာပြောင်းနေတယ်။ ကျနော်ရေးတဲ့အချိန်ကြာတော့ စာရေးပုံလေယူလေသိမ်းတွေကရေးချိန်မုဒ်ပေါ်မူတည်ပြီးပြောင်းသလို ဇောင်းပေးရေးချင်တာတွေကလည်းအခြေအနေတွေအရပြောင်းနေပါတယ်။\nဒါပေမယ့် ကျနော်ယုံကြည်ထားတဲ့ မြန်မာနိုင်ငံရေးပြန်ကောင်းလာဖို့နဲ့ နိုင်ငံပြန်လည်ထူထောင်ရေးအတွက်သွားရမဲ့နည်းနာတွေကတော့မပြောင်းလဲသလောက်ရှိနေပါတယ်။\nလောလောဆည် ခင်ဗျားရေးတဲ့ ကွန်မင့်တွေကိုကျနော်လက်ခံခြင်း၊ ငြင်းဆန်ခြင်းထက်စာရင် ခုလိုအပြုသဘော စံနစ်တကျပြန်လည်ဆွေးနွေးလာတာဟာ ကျနော့်အတွက်တော့အားတခုပါ။\nအခြားကြုံလို့ပဲဖြစ်စေ၊ တမင်ပဲဖြစ်စေ ဒီပို့စ်တွေကို ဖတ်နေသူတွေလည်းခုလိုရေးလာမယ်ဆိုကျနော့်မှာဆင်ခြင်နိုင်စရာ၊ ပြန်လည်ဆွေးနွေးစရာတွေရှိလာလိမ့်မယ်လို့လည်းယုံကြည်ပါတယ်။\nPosted by KZကေ at 21:24 No comments:\nPosted by KZကေ at 23:347comments:


အိုလံပတ်တောင် - ဝီကီပီးဒီးယား\nအိုလံပတ်တောင်အား ဗိုက်ကင်း ၁ အာကာသယာဉ်မှ မြင်ရပုံ\n18°39′N 226°12′E / 18.65°N 226.2°E / 18.65; 226.2ကိုဩဒိနိတ်: 18°39′N 226°12′E / 18.65°N 226.2°E / 18.65; 226.2\n၂၁,၂၈၇.၄ m (၆၉,၈၄၁ ft) above datum\n၂၆ km (၈၅,၀၀၀ ft) local relief\n၂၆ km (၈၅,၀၀၀ ft) above plains\nLatin – Mount Olympus\nအိုလံပတ်တောင် သည် အင်္ဂါဂြိုဟ်ရှိ အလွန်ကြီးမားသော မီးတောင်ဖြစ်သည်။ တစ်ခါတိုင်းတာချက်အရ ယင်း၏အမြင့်သည် ၂၅ ကီလိုမီတာ (၁၃.၆ မိုင်) ရှိခဲ့သည်။ အိုလံပတ်တောင်သည် ဧဝရတ်တောင်၏ ပင်လယ်ရေမျက်နှာပြင်အမြင့် ၂ ဆခွဲရှိလေသည်။ ယင်းသည် နေအဖွဲ့အစည်းတွင် အကြီးဆုံး မီးတောင်နှင့် အရှည်ဆုံးတောင်တစ်ခုလည်း ဖြစ်သည်။ အင်္ဂါဂြိုဟ်ပေါ်ရှိ မီးတောင်ကြီးများထဲတွင် သက်တမ်းအနုဆုံးဖြစ်ပြီး ၁၉ ရာစုနှောင်းပိုင်း နက္ခတ္တပညာရှင်များကြားတွင် သိရှိခဲ့သည်။ အာကာသယာဉ်များမှ အတည်ပြုချက် မရရှိသေးခင်ကတည်းက ယင်းအား တောင်တစ်ခုဟု သံသယဝင်ခြင်း ခံခဲ့ရသည်။ မီးတောင်သည် အင်္ဂါဂြိုဟ်၏ အနောက်ဘက်ခြမ်း 18°39′N 226°12′E / 18.65°N 226.2°E / 18.65; 226.2 အနီးတွင် တည်ရှိပြီး Karzok crater နှင့် Pangboche crater ဟူ၍ မီးတောင်ပေါက်ဝ ၂ ခု တည်ရှိသည်။ မီးတောင်ပေါက်ဝများသည် အင်္ဂါဂြိုဟ်၏ ဥက္ကာခဲများ ပေါကြွယ်ဝသည့် ရင်းမြစ်များ ဖြစ်ကြသည်။\nပြင်သစ်နိုင်ငံနှင့် အိုလံပတ်တောင်အား ဒေါင်လိုက်နှိုင်းယှဉ်ထားပုံ\nမီးတောင်တစ်ခုအနေဖြင့် အိုလံပတ်တောင်သည် ဟာဝိုင်အီကျွန်းပုံစံကဲ့သို့ တည်ရှိသည်။ အကျယ်အားဖြင့် ၆၀၀ ကီလိုမီတာခန့်ရှိပြီး ဧရိယာသည် စတုရန်းကီလိုမီတာ ၃၀၀,၀၀၀ ခန့်ရှိလေသည်။ ယင်းသည် အီတလီနိုင်ငံ အရွယ်အစားနီးပါးခန့်ဖြစ်သည်။ ကမ္ဘာမြေနှင့်မတူဘဲ အင်္ဂါဂြိုဟ်၏ ကျောက်လွှာများသည် တည်ငြိမ်နေသောကြောင့် မီးတောင်မှထွက်လာသော ချော်ရည်များသည် အင်မတန်မြင့်မားလာသည်အထိ ထွက်လာနိုင်ပေသည်။ အိုလံပတ်တောင်၏ အရွယ်အစားနှင့် တိမ်သော ကုန်းစောင်းများကြောင့် လေ့လာသူတစ်ဦးသည် အဝေးတစ်နေရာမှပင် မီးတောင်တစ်ခုလုံးကို ခြုံငုံကြည့်နိုင်မည်မဟုတ်ပေ။ ဂြိုဟ်၏ ကွေးကောက်မှုနှင့် မီးတောင်ကိုယ်တိုင်က ယင်းကဲ့သို့သော မြင်ကွင်းကို တားဆီးမည်ဖြစ်သည်။ အလားတူစွာ လေ့လာသူတစ်ဦးသည် တောင်ထိပ်သို့ မတ်တပ်ရပ်နေသော်လည်း သတိပြုနိုင်မည် မဟုတ်ပေ။ မီးတောင်၏ ကုန်းစောင်းများက မိုးကုတ်စက်ဝိုင်းအလွန်သို့ (၃ ကီလိုမီတာ အကွာခန့်) ရောက်ရှိနေပေလိမ့်မည်။ အိုလံပတ်တောင်ထိပ်ရှိ ပျမ်းမျှလေထုဖိအားမှာ ၇၂ pascal ရှိပြီး အင်္ဂါဂြိုဟ်မျက်နှာပြင်တစ်ခုလုံး ပျမ်းမျှလေထုဖိအားဖြစ်သော ၆၀၀ pascal ၏ ၁၂ ရာခိုင်နှုန်းဖြစ်သည်။ နှိုင်းယှဉ်ရသော် ဧဝရတ်တောင်ထိပ်ရှိ လေထုဖိအားသည် ပင်လယ်ရေမျက်နှာပြင်ရှိ လေထုဖိအား၏ ၃၂ ရာခိုင်နှုန်းဖြစ်သော ၃၂၀၀၀ pascal ရှိသည်။ ဤသို့ပင်ဖြစ်လင့်ကစား အလွန်မြင့်မားသော အိုလံပတ်တောင်ထိပ်တွင် မကြာခဏ တိုက်ခတ်လေ့ရှိသော ဖုန်မှုန်များမှာ တည်ရှိလျက်ရှိသည်။ အင်္ဂါဂြိုဟ်၏ ပျမ်းမျှလေထုဖိအားသည် ကမ္ဘာ့လေထုဖိအား၏ ၁ ရာခိုင်နှုန်းအောက် နည်းပါးသော်လည်း ကမ္ဘာ့လေထုဖိအားကဲ့သို့ အမြင့်ကိုရောက်လေလေ ပိုမိုနည်းပါးသွားလေ မဖြစ်ပေ။ အိုလံပတ်တောင်တွင် ဆီလီကိတ် ၄၄%၊ အိုင်းယွန်းအောက်ဆိုဒ် ၁၇.၅%၊ အလူမီနီယမ် ၇%၊ ကယ်လစီယမ် ၆%၊ ဆာလာဖာအောက်ဆိုဒ် ၇% အသီးသီး ပါဝင်သည်။ အနာဂတ်တွင် စေလွှတ်မည့် အာကာသယာဉ်များသည် အိုလံပတ်တောင်ပေါ်သို့ ဆင်းသက်စေမည်မဟုတ်ပေ။ အကြောင်းမှာ မြင့်မားသော ကုန်းစောင်းတွင် အာကာသယာဉ်ကို အရှိန်လျှော့ရန် လုံလောက်သော လေထုသိပ်သည်းမှု နည်းပါးသောကြောင့်ဖြစ်သည်။ ထို့အပြင် အိုလံပတ်တောင်သည် အင်္ဂါဂြိုဟ်ရှိ ဖုန်ထူမှုအများဆုံးနယ်မြေများထဲမှ တစ်ခုအပါဝင်ဖြစ်လေသည်။ ယင်းဖုန်မှုန်များသည် ကျောက်ခဲနမူနာများကို စစ်ဆေးရန် အခက်တွေ့စေမည်ဖြစ်ပြီး ရိုဗာများအတွက် အတားအဆီးဖြစ်စေပေလိမ့်မည်။\n↑ "အိုလံပတ်တောင်". Gazetteer of Planetary Nomenclature. USGS Astrogeology Research Program.\n↑ Neil F. Comins – Discovering the Essential Universe (2012). p. 148\n↑ "Morphometric Properties of Martian Volcanoes" (2004). J. Geophys. Res. 109. doi:10.1029/2002JE002031. Bibcode: 2004JGRE..109.3003P.\n↑ Patrick Moore 1977, Guide to Mars, London (UK), Cutterworth Press, p. 96\n↑ New names on Olympus Mons။ USGS။ 30 June 2006 တွင် မူရင်းအား မော်ကွန်းတင်ပြီး။ 2006-07-11 တွင် ပြန်စစ်ပြီး။\n↑ Frankel, C.S. (2005). Worlds on Fire: Volcanoes on the Earth, the Moon, Mars, Venus and Io; Cambridge University Press: Cambridge, UK, p. 160. ISBN 978-0-521-80393-9.\n↑ "Olympus Mons", NASA, retrieved 30 August 2010.\n↑ Frankel, C.S. (2005). Worlds on Fire: Volcanoes on the Earth, the Moon, Mars, Venus and Io; Cambridge University Press: Cambridge, UK, p. 132. ISBN 978-0-521-80393-9.\n↑ Layers in Olympus Mons Basal Scarp (PSP_001432_2015), High resolution imaging Science Experiment.\n↑ Hanlon, M. (2004). The Real Mars; Constable & Robinson: London, p. 22. ISBN 1-84119-637-1.\n↑ Martian Volcanoes on HST Images How Far Could I See Standing on Olympus Mons, "2.37 miles", Jeff Beish, Former A.L.P.O. Mars Recorder Archived August 27, 2009, at the Wayback Machine.\n↑ Public Access to Standard Temperature-Pressure Profiles Archived 2007-06-21 at the Wayback Machine. Standard Pressure Profiles measured by MGS Radio Science team at ၂၇ km (၁၇ mi) range from approximately 30 to 50 Pa.\n↑ Late Martian Weather! Archived 28 April 2006 at the Wayback Machine. stanford.edu temperature/pressure profiles 1998 to 2005\n↑ Kenneth Baillie။ High altitude barometric pressure။ Apex (Altitude Physiology Expeditions)။2May 2019 တွင် မူရင်းအား မော်ကွန်းတင်ပြီး။ 18 October 2018 တွင် ပြန်စစ်ပြီး။\n↑ Hartmann, W.K. A Traveler’s Guide to Mars: The Mysterious Landscapes of the Red Planet. Workman: New York, 2003, p. 300.\nWikimedia Commons တွင် Olympus Mons နှင့် ပတ်သက်သော မီဒီယာ ရှိသည်။\n"https://my.wikipedia.org/w/index.php?title=အိုလံပတ်တောင်&oldid=719599" မှ ရယူရန်\nဤစာမျက်နှာကို ၁၄ နိုဝင်ဘာ ၂၀၂၁၊ ၀၂:၅၈ အချိန်တွင် နောက်ဆုံး ပြင်ဆင်ခဲ့သည်။


E m0t i o n: ကျွန်မနှင့် အွန်လိုင်းပေါ်မှ အလုပ်များ\nE m0t i o n\nလူတွေဟာ တစ်စုံတစ်ခုကို စိတ်ကူးရင်း တွေးတောရင်းနဲ့ ပျော်ရွှင်နေတတ်တယ်၊ ကြည်နူးပီတိ ခံစားနေတတ်တယ်၊ အဲဒီလိုပဲ ၀မ်းနည်းနေနိုင်တဲ့အပြင် အမှတ်မထင်ရင် အာရုံစွဲပုံရိပ်တစ်ခုအဖြစ် ကျန်ချင်ကျန်နေတတ်တယ်။ ဒီလောကကြီးမှာ ရှင်သန်စဉ်အတွင်း တစ်ယောက်ယောက်ဆီမှာ အတွေးတစ်စဖြစ်ခွင့်ရရင်ပဲ ငါ နေပျော်ခဲ့ပါပြီ။\nHome About Contact More\nကျွန်မနှင့် အွန်လိုင်းပေါ်မှ အလုပ်များ\nခေါင်းစဉ်ပေးထားတဲ့အတိုင်းပဲ သိုးလေးလျှောက်ခဲ့တဲ့ အွန်လိုင်းပေါ်က အလုပ်တွေနဲ့ သိုးလေးရဲ့ ငိုရမလို ရယ်ရမလို အကြောင်းလေးတွေပေါ့။ သိုးလေးက အွန်လိုင်းနဲ့ အကျိုးပေးတယ်လို့တော့ ပြောလို့ရတယ်။ ဘာလို့ဆို လျှောက်သမျှအလုပ်တိုင်း ခေါ်လို့၊ ဟဲဟဲ... ပထမဦးဆုံး DTP & Graphic Design လုပ်ပေးနိုင်တဲ့သူတစ်ယောက်အနေနဲ့ Myanmartalk မှာ လျှောက်တယ်။ သိုးလေးက လက်ရှိအလုပ်နဲ့ဆိုတော့ Part Time ပဲ လျှောက်တယ်။ ၀ါသနာပါတာကြောင့်ရော အင်တာနက်ဖိုးလေး ကာမိအောင်ဆိုပြီးတော့ရော လျှောက်ထားလိုက်တာ။ ဒီလိုပဲပေါ့။ ခေါ်မယ်လို့လည်း မထင်ဘူးလေ။ လျှောက်ပြီး သိပ်မကြာဘူး ကိတ် လုပ်တဲ့ဆီက ခေါ်တယ်။ နာမည်တော့ မပြောတော့ဘူးနော်။ အဲဒီအစ်မက အိမ်ကို ဖုန်းဆက် ပြီးတော့ အလုပ်လုပ်စေချင်တယ်ပေါ့။ သူတို့နေရာက ဝေးတော့ဝေးတယ်။ ဒါပေမဲ့ အတွေ့အကြုံရအောင်ရယ်၊ ပိုက်ဆံလေးလည်း လိုချင်တာနဲ့ လုပ်မယ်ပေါ့။ အဲဒီကို တစ်ခါမှ မသွားဖူးတော့ အစ်မကိုယ်တိုင် ကားနဲ့လာခေါ်တယ်။ အရမ်းသဘောကောင်းတဲ့ အစ်မပါ။ မုန့်တွေလည်း အများကြီးကျွေးတယ်။ သိုးလေးကတော့ မုန့်တွေစားရတာနဲ့ပဲ ပျော်နေတာပဲ။ တစ်ရက်ပဲပေါ့။ သူတို့ကိတ်တွေရဲ့ စာရင်းတွေကို ဒီတိုင်း သူတို့ချထားတဲ့ ပုံစံအတွင်းမှာ ရိုက်ထည့်ပေးရုံပဲ လုပ်ပေးလိုက်ရတယ်။ နောက်ဆို မုန့်ဘူးဒီဇိုင်းတွေပါ လုပ်ပေးရမယ်လို့တော့ ပြောပါတယ်။ အဲဒီနေ့အတွက်လည်း ပိုက်ဆံရလိုက်သေးတယ်။ ရေရှည်အတွက် စဉ်းစားတော့ နေ့တိုင်း ရုံးကအပြန် ဘတ်စ်ကားနဲ့ သွား၊ ပြီးမှ အိမ်ပြန်... အဲဒီလိုလုပ်ဖို့က အဆင်မပြေဘူး။ ရုံးနဲ့ သူတို့နေရာနဲ့က ဝေးသလို အိမ်နဲ့ကျတော့လည်း တောင်နဲ့ မြောက် ဖြစ်နေတယ်။ အိမ်ပေးလုပ်ဖို့ကျတော့လည်း သူတို့ဘက်က တချို့ဟာတွေဆို သူများပေးမသိစေချင်တာတွေ ဘာတွေနဲ့ဆိုတော့ အဆင်မပြေပြန်ဘူး။ အဲဒီလိုအကြောင်းလေးတွေကြောင့် Part Time ပွဲဦးထွက်အလုပ်ကို တစ်ရက်ကြီးများတောင် လုပ်လိုက်ရတယ်။ ဒါပေမဲ့ အဲဒီတစ်ရက်ကိုလည်း ဘယ်တော့မှ မမေ့နိုင်အောင် ပါပဲ။ ပြန်တော့လည်း လိုက်ပို့ပေးတယ်။ သိုးလေးက flash အကြောင်း စိတ်ဝင်စားတယ်ဆိုလို့ အဲဒီစာအုပ်တောင် ပေးလိုက်သေးတယ်။ နောက် သိပ်မကြာဘူး အစ်ကိုတစ်ယောက်က ထပ်ခေါ်တယ်။ သူကတော့ ဒီရန်ကုန်မှာတင်မက နယ်တွေအပြင် ပြည်ပကိုပါ ခြေဆံ့နေတဲ့ ကွန်ပျူတာပညာရှင်တစ်ယောက်လို့ ပြောလို့ရပါတယ်။ နာမည်ပြောရင် တော်တော် များများက သိကြမှာပါ။ ဒါပေမဲ့ မပြောတော့ပါဘူး။ အစ်ကိုက design နဲ့ ပတ်သက်လို့ ခေါ်ချင်တယ်လို့ပြောတယ်။ သိုးလေး ၀မ်းသာပါတယ်။ နေရာကလည်း အဆင်ပြေတယ်။ သိုးလေး အရမ်းလုပ်ချင်တာပေါ့။ အဲဒီအစ်ကိုက ခေါ်ပြီး လက်တွေ့ လုပ်ပြခိုင်းမှာပဲလို့ စိတ်ထဲမှာ တွေးမိတယ်။ အတတ်နိုင်ဆုံး ကြိုးစားပြီးလုပ်ဖို့လည်း ဆုံးဖြတ်ထားတယ်။ သူဖုန်းဆက်တော့လည်း ကိုယ်မရှိတဲ့အချိန်၊ ကိုယ်ဖုန်းဆက်တော့လည်း သူ မအားတဲ့အချိန်နဲ့ ကြားထဲမှာ တစ်ပတ်လောက် ခြားသွားတယ်။ သိုးလေးမှာက ရင်ခုန်မှုတွေအပြည့်နဲ့ပေါ့။ အဲဒီအချိန်မှာ မထင်မှတ်ဘဲ အဲဒီအစ်ကိုက သိုးလေးကို ညီမ design လုပ်ထားတဲ့ ပုံ နှစ်ပုံ သုံးပုံလောက် မေးလ်နဲ့ ပို့ပေးပါလားလို့ပြောတယ်။ သိုးလေး သိပ်နားမလည်ဘူး။ သိုးလေးက အပြင်မှာ professional လုပ်စားနေတဲ့လူ မဟုတ်ဘူး။ သိုးလေးကိုယ်တိုင် design လုပ်ထားတဲ့ဟာရယ်လို့ သိုးလေး စဉ်းစားလို့ကိုမရဘူး။ ကိုယ်တိုင်ဆွဲထားတဲ့ design လား၊ ဒါမှမဟုတ် ဓာတ်ပုံတွေကို သိုးလေးပြုပြင်ထားတဲ့ လက်ရာကို ကြည့်ချင်တာလား၊ vinyl တွေ လုပ်သလို သိုးလေးလုပ်ထားတဲ့ design မျိုး ပို့ပေးရင်ရော ရလားနဲ့ ခေါင်းထဲမှာ "လား" ပေါင်းများစွာ စဉ်းစားနေရင်းနဲ့ မပို့ဖြစ်ဘူး။ ဒါနဲ့ အဲဒီအလုပ်ကလေးက နိဒါန်းမစခင် နိဂုံးချုပ်လိုက်ရတာပေါ့။ အမှန်တော့ သိုးလေးက ခံယူချက် လွဲသွားတာပါ။ design ဆိုမှတော့ သိုးလေးလုပ်ထားတဲ့လက်ရာပါဖို့က အရေးအကြီးဆုံးပဲမဟုတ်လား။ ဟိုဟိုဒီဒီ လျှောက်လုပ်ထားတာတွေတော့ အများကြီးရှိတာပေါ့။ နောက်မှ ပို့ပေးလိုက်ရ ကောင်းသား ဆိုပြီးတော့ တွေးမိသေးတယ်။ သိုးလေးဖြစ်ချင်တာက သိုးလေးကို ခေါ်တွေ့စေချင်တယ်။ သူလည်း သူလိုချင်တဲ့အပိုင်းကို ပြော၊ ကိုယ်လည်း ကိုယ်လုပ်နိုင်တာကို ပြောမယ်။ လက်တွေ့ လုပ်ပြဆိုတော့လည်း လုပ်ပြမယ်။ ကြိုက်ရင် အလုပ်ဆက်လုပ်၊ မကြိုက်တော့လည်း အလုပ်မဖြစ်ဘူးပေါ့။ သိုးလေးက အဲဒီလို ဖြစ်စေချင်တာ။ ခုလို မစလိုက်ရဘဲ ဆုံးသွားတာကိုတော့ နှမြောမိတယ်။ ဒါဟာလည်း သိုးလေးအတွက် အတွေ့အကြုံကောင်း တစ်ခုပဲပေါ့။ သိုးလေး အတွေးအခေါ်နုနယ်သေးတယ်ဆိုတာ အထင်းသားပေါ်လာတာပဲလေ။ အပြင်မှာ အဲဒီအစ်ကိုက သိုးလေးကို သိမယ်မဟုတ်ပေမဲ့ သိုးလေးကတော့ အဲဒီအစ်ကိုကို သိပါတယ်။ သူ့ seminar ကိုလည်း သိုးလေး နားထောင်ဖူးပါတယ်။ စကားမစပ် အဲဒီအစ်ကိုက ဘလော့ဆရာကြီး သိလား။ သိုးလေးကို ဘလော့လုပ်ဖို့တိုက်တွန်းတဲ့ အစ်မက ဘလော့အကြောင်းကို အဲဒီအစ်ကိုဆီကတစ်ဆင့် သိခဲ့ရတာလို့ပြောတယ်။ အဲဒီလို... အဲဒီလိုပေါ့... အွန်လိုင်းပေါ်မှ အလုပ်နဲ့ ကျွန်မရဲ့ ဇာတ်လမ်းက ရှိသေးတယ်။ ဘလော့မိတ်ဆွေတွေ ဖတ်ရတာ ပျင်းစရာကြီး ဖြစ်နေမှာစိုးလို့။\nPosted in emotion by hnin\n6 comments: to “ ကျွန်မနှင့် အွန်လိုင်းပေါ်မှ အလုပ်များ ”\nSeptember 4, 2007 at 10:44 AM\nSeptember 5, 2007 at 12:52 AM\nေ0း သယ်ရင်း နာ ပိုက်ပိုက်ပြတ်နေတာ အလုပ်လိုနေတာအတော်ပဲ နာအလုပ်လုပ်ချင်တယ်။ အဲဒီ အလုပ်လုပ်ချင်တယ် ကူညီကွာ။ အီးမေးလ် ပို့လိုက် နာ့ဆီကို။ တကယ်ပြောတာ မနောက်ဘူး။\nSeptember 6, 2007 at 5:36 AM\nအားပေးတဲ့ ကိုမျှားပြာ... ကျေးဇူးပါ။\nကိုဘလင့်ကြီးရေ... တကယ်ပြောရင်တော့ လိပ်စာပေးမှာပေါ့။ နောက်ဝူးဆိုလည်း ပြီးရာပဲ။\nSeptember 8, 2007 at 1:41 AM\nYou are very clever. Why you know? Your story is very good. Please you do write story continue. Ok\nSeptember 9, 2007 at 3:14 AM\nအစ်မကိုလည်းခေါ်ပါအုံး။ ဘယ်သွားပေါ့။ အလုပ်လေး ဘာလေးလည်း ရှိရင်ပြောပါအုံးနော်။ အစ်မလည်း ငွေပြတ်နေလို့ တကယ်ပြောတာ။ ညီမစာရေးတာ အရမ်းကောင်းတယ်သိလား။ စာရေးဆရာမဖြစ်ရင် မမေ့နဲ့နော်။ ကဗျာတွေလဲ ကောင်းတယ်နော်။ ညီမက တိုးတက်မြန်ပါတယ်။ ဟဲဟဲ ကားပေါ်မဟုတ်ပါဘူး။ မှားလို့။ ညီမကိုမြောက်ပြောတာ မဟုတ်ဘူးသိလား။ တကယ်ပြောတာ ဆက်လုပ်နော်။ အစ်မဘလော့က တော့ သွားပြီ ထင်ပါတယ်ညီမရယ်။\nမြန်မာအင်ဂျင်နီယာဘလောက်အတွက် ဒီဇိုင်းဆွဲပေးပါလား ညီမလေး\nfirst step in English (1)\nme and my friend (1)\nonly one story (1)\nshot story (1)\nAbout My Secret Habbit\n© 2007 - Aye Chan Thu | Design by Amanda @ Blogger Buster


ကျော်လွင်အောင် - ကော့သောင်း ၊ သုံးဆူနဲ့ ဟွေ့မလိုင်း နေ့ရက်များ (၈) - MoeMaKa Media\nHome / 8888 / Community / Experience / Kyaw Lwin Aung / ကျော်လွင်အောင် - ကော့သောင်း ၊ သုံးဆူနဲ့ ဟွေ့မလိုင်း နေ့ရက်များ (၈)\n(မိုးမခ) စကိတင်ဘာ ၂၃၊ ၂၀၂၀\n(15) ဒီမိုကရက်တစ် ဆော်လစ်ဒါးရတီး အဖွဲ့ခေါင်းဆောင် “ဦးအောင်နု” နှင့် တွေ့ဆုံ\nဆူကမ်ဗစ် လမ်းသွယ် ၂၀ က အိမ်ခြံဝင်းတစ်ခု၊ နှစ်ထပ် အိမ်တစ်အိမ်ရဲ့ ဧည့်ခန်းမကို အဝင်။\n“ကျွန်တော်တို့ ဟွေးမလိုင်းကပါ၊ ကျောင်းသားတွေပါ ခင်ဗျ” ။ ရိုရိုသေသေခွင့်တောင်းပြီး လှမ်းဝင်လိုက်တော့ လူငယ် (အသက် ၃၀ နီးပါး) လူတစ်ယောက်က “ဝင်ပါ၊ ထိုင်ပါဗျ။” တဲ့ ...\n“အေးဗျာ၊ ကျနော်တို့ဆီမှာ ကျောင်းသားတွေ ရွာထဲ၊ မြှစ်စက်ရုံထဲမှာ စားလိုက်၊ အိပ်လိုက်နဲ့ အချိန်တွေကုန်၊ ဘာကြောင့် ?၊ ဘာလုပ်ဖို့ ကျနော်တို့စောင့်နေကြတာလဲ?၊ ဘာဆက်လုပ်ကြမှာလဲလို့ အောက်ခြေက ကျောင်းသားတွေက မေးနေကြပါတယ်၊ အခု အကိုတို့ အဖွဲ့အနေနဲ့ ကျွန်တော်တို့ အဖွဲ့သားတွေ ဘယ်လို ဦးဆောင်ဖို့ ရည်ရွယ်ထားသလဲ သိချင်လို့၊ အထက်အဖွဲ့အစည်းရဲ့ ဦးဆောင်မှု အောက်မှာ . . . . . .”\n“ဟေ့ . . . အောက်တွေ အထက်တွေ ဘာမှပြောမနေနဲ့ “ငါ ဦးနုရဲ့သား ‘အောင်နု’ကွ” ...\nဟုတ်ကဲ့ပါဗျား၊ ခုမှ မင်းသားက ထွက်လာ၊\n“မင်းတို့တွေ စားဖို့ နေဖို့ . . . . . အလျဥ်မီအောင် လုပ်ပေးနေရာတာ၊ ဒီထက်ပို အဆင်ပြေရင် နောက် တစ်လ , , ,အင်း . . . . .နှစ်လ . . အတွင်း ... စစ်သင်တန်းတွေ ... ”\nသူ့စကားသံတွေအောက်မှာ စီးမျော နစ်မြုပ်ရင်းနဲ့ပဲ တစ်နာရီလောက်ကုန်ဆုံးလို့ အိမ်ဝင်းထဲက ထွက်လာတော့ ကိုယ်တို့ရင်ထဲ ဘာမှ မယ်မယ်ရရ မရှိခဲ့။ မထင်ခဲ့၊ မကျန်ရစ်ခဲ့။ သူတို့ကလည်း ဘာမှ တိတိကျကျ ဂတိကဝတ် မပြုခဲ့ကြ၊ ဘာကြောင့်လဲ ? ။ ဘောင်းဘီ အိတ်ထဲက သူတို့ ကမ်းပေး လိုက်တဲ့ မုန့်ဘိုး(ထောက်ပံ့ကြေး? လမ်းစရိတ်?) ငွေစလေးတွေ ပွတ်သပ်ထိတွေ့ရင်း ကိုယ့်ကိုယ်ကို သိမ်ငယ်နေခဲ့။\nကိုယ်နဲ့ အတူ ပါလာတဲ့ အဖော်က “ဦး….နဲ့ သွားတွေ့ရအောင်၊ သူကလည်း ကျောင်းသားတွေနဲ့ တွေ့ချင်တယ်လို့ ပြောတယ်” ဆိုလို့ ဘန်ကောက်ရဲ့ အထင်ကရ ဟိုတယ်တစ်ခုကို ရောက်သွားတယ်။ သူက UN ထိပေါက်ရောက်တယ် . . တဲ့။ ဟိုတယ် ရီဆက်ပ်ရှင်းကို တွေ့လိုကြောင်းပြောတော့ အလွယ်တကူ အခန်းဖုန်း ဆက်လို့ရပါတယ်။\n“ညီလေးတို့ ... စက္ကန်းဖလော က ဒိုင်းနင်း ရွမ်းကိုသွား စားချင်တာမှာစားထားနှင့် ကိုယ်ဆင်းလာခဲ့မယ်” ဆိုလို့ အမေရိကန် ထမင်းကြော်မှာစားမိတယ်၊ ခဏလေးပါ တွေ့ချင် တဲ့သူ ဆင်းလာတယ်၊ စားရင်းသောက်ရင်း ပြောဖြစ်တာက ...\n“တို့ဆီမှာ ဖြစ်သွားတဲ့ ရှစ်လေးလုံးအရေးအခင်းဟာ ကမ္ဘာမှာ ဟော့ အဖြစ်ဆုံး အပ်ရိုက်စင်း Uprising တစ်ခုကွ၊ နိုင်ငံတကာ ကျောင်းသားသမဂ္ဂတွေက တို့တတွေကို ကူညီချင် စိတ်အများကြီးရှိတယ်။ ကယ်လီဖိုးနီးယား တက္ကသိုလ်ကျောင်းသား သမဂ္ဂက အတက်ကြွဆုံးပေါ့” စားရင်းသောက်ရင်း သူက ပေါ့ပေါ့ပါးပါးပဲ တစ်ခွန်း တည်း ထပ်ပြောတယ် “အကောင်းဆုံး ဖစ်ဂါကတော့ မင်းတို့ပဲ၊ ကိုယ့်ညီတို့၊ နိုင်ငံတကာအကူအညီတွေဆက်တိုက်ရလာဖို့ မင်းတို့တတွေ အသုံးချခံတော့ မဖြစ်စေနဲ့၊ ဆိုလိုတာက “ဆန်တောင်းဖို့ စုထားတဲ့ မျောက်ကလေးတွေ မဖြစ်ကြပါစေနဲ့”\nသူပေးလိုက်တဲ့ မုန့်ဖိုးလေးတွေ အိတ်ထဲထည့်လို့ ဟိုတယ်က ထွက်လာလိုက်တာ မအူမလည်နဲ့ လမ်းသိတဲ့လူတွေနောက် လျှောက်လိုက်ခဲ့တယ်။ လမ်းတွေလည်း မမှတ်မိ၊ လမ်းမကြီးကနေ လမ်းသွယ်တစ်ခုထဲ ချိုးဝင်လိုက်တော့ ထိုင်းဗိုလ်ချုပ်ဟောင်း တစ်ယောက် (ဗိုလ်ချုပ်ဆွန်ဆိုင်း)ရဲ့ အိမ်ခြံဝင်းထဲ ဝင်ခဲ့ကြတယ်။ ခြံကျယ်ဝန်းကျယ်မှာ ခမ်းခမ်းနားနား အိမ်ကြီးရဲ့ ဘေးဘက်က ဖြတ်သွားတော့ အိမ်အရှည်အတိုင်း လုပ်ထားတဲ့ရေကန်တစ်ခုကို ငုံ့ကြည့်မိ၊ ရေကန်ရဲ့ အိမ်ဘက်ခြမ်းဟာ မှန်ချပ်ကြီးဖြစ်ပြီး အထဲမှာ ငါးတွေ၊ ရေသတ္တဝါတွေ ကူးခပ်လို့။\nဆက်သွားလိုက်တော့ သစ်ရိပ်ဝါးရိပ်တွေညို့နေတဲ့ အနောက်ဖက် အိမ်တန်းလျားတွေဆီက ထွက်လာတဲ့ လူနှစ်ယောက် မြင်ဖူးပါတယ်ကြည့်မိတော့ မဲဆောက်က ဗိုလ်မှူးစိုးစိုးရဲ့ တပည့် ကိုယ်တို့ ကျေးဇူးရှင်ဖြစ်ခဲ့ဖူး တည်းခို စားသောက်ခဲ့ဖူးပြီး ထူးအိမ်သင်တို့နဲ့ ဆုံခဲ့၊ ကိုသက်လွင်(အန်ကယ်) စတည်းချတဲ့ မဲဆောက်က နာမည်ကျော် “ဗိုလ်ကျောက်ခဲ” ကိုးဗျ။\nဗိုလ်ကျောက်က (၈၃/မော်လမြိုင်ထောင်မှာ ကိုယ့်ကို ခေါ်လေ့ရှိတဲ့နာမည်) ...\n‘ဟေ့ ကုလား ၊ မြင့်ကျော် ဖုန်းဆက်လာတယ် မင်းတို့ အမေ နေမကောင်းဘူးတဲ့၊ (ညီကို) နှစ်ယောက်လုံးမဟုတ်တောင် တစ်ယောက်ယောက်ပြန်လာပါ” လို့မှာတယ်။ ကိုယ့်စိတ်ထဲ ထင့်သွား တင်းသွား ပူလောင်သွားခဲ့။\n“တကယ်ကြီးလား ? ? ? အတောင်ပံပါရင် အခုပဲ ပျဥ်းမနားကို ပျံ သွားလိုက်ချင်မိတယ်။\n(စကားချပ်။ ဗိုလ်ကျောက်ခဲ - ကော်သူးလေလွတ်မြောက်နယ်မြေထုတ် “သနူးထူး” စာစောင် အယ်ဒီတာ၊ စာရေးသူ ၊ ကလောင် အမည် “ဖားလီးကလိုး (Par Lee Klo it means naughty boy.)” ကျောက်ခဲနီ(ခ) ဦးသာထွေး၊ (1997-2004 နိုင်/ကျဥ်းဟောင်း (မော်လမြိုင်ထောင်၊ အင်းစိန်ထောင်၊ သရက်ထောင်)၊ ကျောက်ခဲ (ခ) နေဝင်း (ဘ)စောဇံထွေး(ဘားအံထောင်) အသက် 63နှစ်- 15.8.2020 နေ့လည် 11:15 နောင်လုံ နေအိမ်၌ ကွယ်လွန်သွားပါကြောင်း ဝမ်းနည်းစွာ မှတ်တမ်းတင်ပါ၏။)\nဘန်ပူကို ပြန်ရောက်တဲ့ အဲဒီညနေကတော့ အမှန်တကယ် ခံစားခဲ့ရတာပါ။ အဖော်ကောင်းလို့ လမ်းလျှောက် ။လှပသပ်ရပ်တဲ့ ပန်းခြံကြီးတစ်ခု၊ ကမ်းစပ်ကနေ ရေထဲထိုးဆောက် ထားတဲ့ ကွန်ကရစ်တံတားရှည်ကြီးပေါ် ဖြတ်၊ အဆုံးမှာ စတုဂံပုံ ပတ်လည် ပလက်ဖောင်း စားသောက်ဆိုင်တွေမှာ ထိုင် ကြည်‌့ငေးမောခဲ့၊ ပင်လယ်စာ တချို့ မှာစားကြည့်၊ အရသာရှိ။ တောထဲ တောင်ထဲမှာ ကြက်ရိုးကိုက်၊ ငါးသေတ္တာဘူးတွေနဲ့ ကိုယ်တို့လို ကျောင်းသားတွေမျက်နှာပြေးမြင်မိတယ်။\nကျောင်းသား ခေါင်းဆောင်လုပ်သူတွေ(အားလုံးကို မဆိုလိုပါ)က ဘန်ကောက်တက်၊ ဆရာကြီးတွေနဲ့တွေ့ မုန့်ဘိုးလေး(ထောက်ပံ့ကြေး)တွေ ပေးတာယူ၊ ပြောတာ နားထောင်ခဲ့ကြ၊ ဒါပဲလား ?\nမြို့ကြီးပြကြီး အဆက်အသွယ်ကောင်းကောင်းတွေနဲ့ မွေ့လျော် ပျော်မွေ့နေ ကြတာလား၊ ဒါပဲလား ?။\nနယ်စပ်ရောက် ကျောင်းသားအရေး ပူပင်ပြင်းပြ၊ ဒီမိုတော်လှန်ရေး အတွက် တစိုက်မတ်မတ် အားသွန်ကြိုးပမ်းနေကြတဲ့ ခေါင်းဆောင်ကြီးတွေနဲ့ တွေ့ချင်မိပါဘိ။ သူတို့ ဘယ်ရောက်နေသလဲ ? ။\nကိုယ်တွေရဲ့ ဒီမိုကရေစီ တော်လှန်ရေးက အလှမ်းဝေး လွန်းနေပြီလား . . . .\nအိပ်လို့မရနဲ့ နာရီတွေနဲ့ နပမ်းလုံးရင်း စိတ်ထဲမှာတော့ ပျဥ်းမနားကို ခဏ ခဏ ပြန်ရောက်နေလေရဲ့။\n(နောက်ပိုင်း စီအာဒီဘီ ဦးတင်မောင်ဝင်းရဲ့ စာတွေ ဖတ်ရတော့ အဲဒီအချိန်မှာ ကိုယ်တွေ မဲဆောက်ထောင် မကျခင် ပထမဆုံးဘန်ကောက်ရောက်ကတည်းက သူတို့ဆီမှာ တည်းခိုခဲ့ချိန်ကတည်းက သူတို့ မြန်မာကျောင်းသားတွေနဲ့အတူ ဒီမိုကရေစီအရေးအတွက် လှုပ်ရှားနေပုံတွေ ဖတ်ရပါတယ်။)\nနောက်တစ်နေ့ ခရီးကတော့ ‘ရမ်ကမ်ဟမ်း တက္ကသိုလ် Ramkhamhaeng University’ ပါ။ ကျောင်းဝင်းအနားရောက်ပြီလို့ ခံစားလိုက်မိချိန် မှာပဲ မုခ်ဦးရှေ့ကအဖြတ် ကျောင်းဝင်ပေါက်နဲ့ ထွက်ပေါက် နှစ်ခုကြား ကွက်လပ်မှာ စင်တစ်ခု ထိုးထားပါတယ်။ ခပ်နိမ့်နိမ့်ပါပဲ။ ဆောင်းဘောက်တွေ အသံစမ်းနေလေရဲ့။ ဒါဟာ ဒီမိုကရေစီကျောင်းသားတွေရဲ့ ဟစ်တိုင်လား ? ၊ ဖျော်ဖြေပွဲလား ? လွတ်လပ်ပေါ့ပါးနေတဲ့ ကျောင်းသူ ကျောင်းသားတွေ ဝင်ထွက်နေကြ။ ကျောင်းထဲက ခန့်ညားနေတဲ့ အ‌ဆောက်အဦကြီးတွေရဲ့ မြင်ကွင်းကွယ်ရာအပိုင်းမှာ သက်ကယ်မိုး၊ ဝါးကပ်ကာ (တချို့ သုံးထပ်သား) ထားတဲ့ တစ်ဖက်ရပ်အခန်းလေးတွေ၊ ပလပ်စတစ် စားပွဲနဲ့ကုလားထိုင်တချို့၊ ကျောင်းသားပါတီ ရုံးခန်းလေးတွေ ထင်ပါတယ်။ သူတို့ရဲ့ ကြွေးကြော်သံ၊ ခံယူချက်တွေ ကပ်ထား ပြထားကြ၊ (သင်္ဘော) ပဲ့ကိုင် ဘီးလုံးကြီးကို ဆွဲယူတွန်းရွှေ့နေပုံ အနက်နဲ့ အနီရောင် ပန်းချီကားက ကိုယ့်ကို အဆွဲဆောင်နိုင်ဆုံး။\nမစ္စတာ ကျရပ်၊ မစ္စတာ ပရပ် ဆိုတဲ့ အသင်းမှာ တက်ကြွတဲ့ ကျောင်းသားခေါင်းဆောင်တွေ နဲ့ မိတ်ဆက်သိကျွမ်းခဲ့ရတယ်။ အဏ္ဏဝါဇီဝဘာသာနဲ့ မာစတာတက်နေတဲ့ ပရပ်တို့က အင်မတန်ဖော်ရွေပါတယ်။ ကျောင်းထဲမှာ ရောက်သင့်တဲ့ အဆောက်အအုံတွေဆီ ခေါ်သွား လိုက်ပြကြတယ်၊ ကိုယ့်ကို အဆွဲဆောင်ဆုံးက စာကြည့်တိုက်ကြီးပါ။ မှန်ချပ်ကာထားတဲ့ လေးငါးထပ်လောက်ရှိမယ် ထင်ပါရဲ့၊ မြေညီထပ်ကနေ အပေါ်ဆုံးလွှာအထိ လှေကားနဲ့ လမ်းလျှောက်တက်ကြည့်၊ အလွှာအထပ်တိုင်းမှာ ပြောင်လက်တောက်ပသန့်ရှင်း၊ တိတ်ဆိတ်နေပေမယ့် ကျောင်းသား ကျောင်းသူတွေနဲ့ စည်ကားနေပုံပါ။ သူ့အာရုံနဲ့ သူတို့ ကြည့်နေတဲ့ စာအုပ်တွေထဲမှာ နစ်မျောနေကြ၊ မှတ်စု ထုတ်နေ၊ စာအုပ်စင်တွေကြားထဲမှာလည်း လူသွားလို့ရရုံ လမ်းဖယ်ပေးထားပြီး ကြမ်းပြင်ပေါ်ထိုင် စာမြည်းနေကြတဲ့ လူငယ်လေးတွေ အားကျလိုက်တာ၊ ကိုယ်တို့တွေ မော်လမြိုင်ကောလိပ်ကျောင်းဝင်းထဲက နှစ်ထပ် စာကြည့်တိုက်ထဲမှာ စာဖတ်ပျော်မွေ့ဖို့ထက် နှစ်ကိုယ်ကြား စကားပြောကောင်းရုံ ထိုင်ကြတဲ့ ဓလေ့လိုမျိုး ဒီမှာမဟုတ်၊ တကယ်အမှန်အကန်လေ့လာ မှတ်ယူနေကြတာ တွေ့ရ တော့ အားရလိုက်တာ။\nကိုယ့်တို့ဆီက ကျောင်းစာကြည့်တိုက်ကြီးမှာ တစ်ဒါဇင်မပြည့်တဲ့ စာအုပ်မှန်ဘီရိုတွေ၊ သော့ကြီးကြီး ခပ်ထား တဲ့ ဘီရိုလည်းရှိသဗျ၊ ဖွင့် ကြည့်ချင်တယ်လို့ ပြောတော့ စာကြည့်တိုက်မှူးနဲ့ ဝင်တွေ့ပါဆိုလို့ ဝင်တွေ့ တောင်းဆိုမှ ဖွင့်ပေးတာမျိုး၊ မကွာလားဟင်။ အဲဒီနေ့မှာတော့ ထိုင်းကျောင်းသားတွေနဲ့ ထမင်းစားလိုက်၊ လက်ဖက်ရည်သောက်လိုက်နဲ့ အချိန်ကုန် လို့ကုန်မှန်းမသိ။\nကျောင်းဆင်းချိန်ရောက်တော့ သူတို့ အဆောင်ကို လိုက်လည်ဖို့ ဖိတ်တာနဲ့ နိုင်ငံနယ်နိမိတ်မရှိတဲ့ ကျောင်းသား အချင်းချင်းထားတဲ့ သူတို့ရဲ့စိတ်ဓာတ်ကို ခံစားရင်းနှီးမိခဲ့ပြီ။ သူတို့နဲ့ စကားပြောရင်း ညနေစာ လိုက်ကျွေးတော့ စျေးသက်သာ အရသာရှိတဲ့ ဆိုင်လေးတွေမှာ ထိုင်မိခဲ့ကြ၊ ကိုယ်တွေ အင်္ဂလိပ်စကား အပြောကောင်းတာကို သူတို့က အားကျ၊ သူတို့ နေထိုင် စားသောက်၊ စာသင်ရတဲ့ ဘဝတွေကို ကိုယ်တွေက ကျေနပ်အားရခဲ့ရတယ်။\nကြည့်လေ ကျောင်းနဲ့ မလှမ်းမကမ်း လမ်းကြား လမ်းသွယ်တွေထဲမှာ ကျောင်းသား အဆောင်တွေ တန်းစီလို့ ကျောင်းသားအဆောင်တစ်ခန်းမှာ ဝင်ဝင်ချင်း ဧည့်ခန်း ဆက်တီတစ်စုံ တီဗီ၊ ဗီဒီယိုအောက်စက် ပလေယာတစ်စုံနဲ့ အတွင်းမှာ အိပ်ခန်း၊ မီးဖိုထမင်းစားခန်းနဲ့ ရေချိုးခန်းအိမ်သာ တွဲလျက် ဇိမ်ကျချက်များ။ ကိုယ်တွေကျောင်းက မောရ၊ သံလွင်ဆောင်တွေနဲ့များ ကွာပါ့။ ထိုင်းကျောင်းသားတွေနဲ့ အထူးအထွေ စကား၊ ဆွေးနွေးတာတွေကို အခြားသူတွေ မကြားစေချင်လို့ အဆောက်အအုံ ခေါင်မိုးထပ် တက်ပြီး အဝတ်လှမ်းစင်တွေကြားထဲ တီးတိုး စကားတွေ ပြောဖြစ်ခဲ့၊ အဲဒီညကတော့ အဆောင်က ဧည့်ခန်းဆက်တီတွေပေါ်မှာပဲ နှစ်ခြိုက်အိပ်မောကျခဲ့ရတယ်။ မိုးလင်းတော့ လက်ဖက်ရည်ဆိုင်မှာ နှုတ်ဆက်စကားတွေပြောဆို ‘နောက်လည်း လာလည်နော့ အချိန်မရွေးပဲ အန်းနီးတိုင်း’ တဲ့ဗျာ၊ သူတို့ကို လက်ဆွဲနှုတ်ဆက်ခွဲခွာရင်း ရမ်ကမ်ဟမ်းကို ဂွတ်ဘိုင်လုပ်ခဲ့တယ်။\nဘန်ပူပြန်ရောက်တော့ နေ့လည်စာ စားချိန်နဲ့ ကွက်တိ၊ ထမင်းစားဆောင်မှာ တို့ပြည်မှာ ငပိရည်နဲ့ တို့မြှုပ်စားလေ့ရှိတဲ့ ခရမ်းကြွပ်သီးကို ဝက်သားနဲ့ အုန်းနို့ဟင်းက အလည်တည်၊ အသားကြော်၊ ကိုက်လံရွက်ကြော်၊ ငရုပ်သီး ချဥ်စပ်ခွက် လေးတွေက တန်းစီလို့။ စိတ်ကူးထဲမှာတော့ တောပြန်ပြေးချင်လှပြီ။ အချိန်တွေကုန်လှပြီလို့ တွက်မိနေတယ်။ ဘားတိုက်ထဲ ဝင် ခဏအနားယူ ဧည့်ခန်းထွက်ထိုင်ကြည့်တော့ ဟိုတစ်စု ဒီတစ်စု စကားပြောနေကြ၊ ကိုယ့်ဘေးနားက အုပ်စုကတော့ ဟိုတစ်နေ့ ညနေမှာ ခွေးလေခွေးလွင့် သန့်ရှင်းရေးအဖွဲ့က ပိုက်ပြွန်ရှည်ရှည်နဲ့ ခွေးတွေကို မျိုးဆက်ဖြတ်ဆေး လိုက်ထိုးပေးနေတဲ့ အကြောင်း၊ ခွေးမလေးတွေကို သနားလို့ ဖွက်ထားပေးရသေးတဲ့ အကြောင်းတွေပြောနေကြ။ ညနေခင်း တီဗီကြည့်သူ၊ သတင်းနား ထောင်သူနဲ့ အပြင်ထွက် သစ်ပင်တွေအောက် ခုံတန်းတွေမှာ ဂီတာတီးကြပြန်၊ ပျော်စရာကြီး ဒီမို ပစ်ကနစ်ထွက်နေကြ ထင်ပါရဲ့။ ဒါကလည်း ကိုယ်တစ်ဦးတည်းရဲ့ ခပ်ရွဲ့ရွဲ့ အမြင်ထင်ပါရယ်ဗျာ၊ (ကိုယ့်ကိုဆဲမယ်ဆို ဆဲလို့ရပါတယ်) သူတို့မှာလဲ သူတို့ အလုပ်၊ သူတို့ တာဝန်ရှိ ပေမပေါ့။\nတို့နိုင်ငံမှာ စစ်အာဏာသိမ်းပြီးပြီးချင်း ထိုင်းက ချာဗလစ်ယောင်ချိုင်ယုက ဗိုလ်စောမောင်နဲ့သွားတွေ့တာကို မောင်မောင်ကျော်တို့ အဖွဲ့က သူ့ရဲ့ အိမ်တော်ရှေ့ သွားပြီး ဆန္ဒပြရာကနေ ချာဗလစ်က ခေါ်ယူတွေ့ဆုံပြီး အမှတ် (၁၁) ဘက်တေးလီးယန်း တပ်ဖွဲ့ဝင်ကဒ်တွေ ထုတ်ပေး၊ ဒီဘန်ပူးမှာ နေစရာ၊ စားစရာပေးထား၊ ဗမာစကားမတတ်ချင်ယောင်ဆောင်နေတဲ့ ထိုင်းထောက်လှမ်းရေးဗိုလ်မှူးတစ်ယောက် ကို တာဝန်ခံခိုင်းထားတာဆိုပဲ။\nမြွေပွေးကို ခါးပိုက်ပိုက်ထားတာလား၊ . . . . ဒီကျောင်းသားအဖွဲ့ လုပ်သမျှ တွေ့ဆုံသမျှ ချိတ်ဆက်သမျှ . . . .တွေကို သိအောင် အစောင့်ချထားတာလား မသဲကွဲ၊ အို . . . ဘာတွေဖြစ်ဖြစ် ကိုယ်တွေရဲ့ အမြင် ယူဆချက်က ဘာမှ မဟုတ်တာပဲ၊ အရေးမပါလှတာ။ ဒီဘားတိုက်ကို လာလည်တဲ့ ဧည့်သည် တစ်ယောက်လိုပဲ ခံစားမိပါတယ်။ အိမ်ရှင်ကို စော်ကားရာရောက်မိတဲ့အတွေးတွေကိုတော့ခွင့်လွှတ်ကြပါ။\nနောက်ဆုံး ကိုယ်ကတော့ တောထဲပဲ ပြန်သွားဖို့ ဆုံးဖြတ်လိုက်ပြီ။\n(ဘန်ပူကို ရောက်နှင့်နေတဲ့ အီးတီ(ခ)ပါပ ပြောတာကတော့ ‘ကိုလေး’ ဘန်ပူကိုရောက်လာတာ ဘစောထွန်းနဲ့ အန့်တင်တို့က ခေါ်လာတယ်လို့ ပြောတယ်။ ဟုတ်မဟုတ် ဂျာမဏီက ကိုဘစောထွန်းရေ ပြောပါဦး၊ အန့်တင်ကတော့ လွန်ခဲ့တဲ့ နှစ်နှစ်လောက်က ဆုံးသွားပြီ ပြောတယ်။ နောက်ပြီး အဲဒီတုန်းက ဘန်ကောက် အနှံ့လိုက်ပို့ခဲ့လို့ ကျေးဇူးအထူး တင်ပါတယ်ဗျာ။ ရောက်လာသူမှန်သမျှ မျက်နှာမငယ်ရအောင်၊ အထီးမကျန်ရအောင် နွေးထွေးကြိုဆိုနေရာချပေးကြတဲ့ ဘန်ပူး ဘားတိုက်က ကျောင်းသားတွေကိုလည်း ကျေးဇူးတင်ပါတယ်)\nဆက်ရန် . . . . To be continued . . .\n(16) 8888 ဟွေးမလိုင်း တောတွင်းစခန်း၊ ဘုရားသုံးဆူနှင့် . . . . . . ?\nကျော်လွင်အောင် - ကော့သောင်း ၊ သုံးဆူနဲ့ ဟွေ့မလိုင်း နေ့ရက်များ (၈) Reviewed by MoeMaKa on 6:43 AM Rating: 5


ပြည့်ဖြိုး (နည်းပညာမျှဝေခြင်း): March 2012\niphone အတွက် မြန်မာ Font သွင်းနည်း\nဒီ Post လေးကို Myanmar Mobile Development မှကူးယူဖော်ပြခြင်းဖြစ်ပါတယ်။ ကျွန်တော့်ရဲ့\nဦးက သူ့ဖုန်းမှာ မြန်မာ Font သွင်းချင်တယ်ပြောလို့ ကျွန်တော်လိုက်ပြီးမွှေနှောက်ရှာဖွေနေတုန်း ဒီ Post\nလေးကို တွေ့သွားတာဖြစ်ပါတယ်။ Myanmar Mobile Development ကို Credit ပေးပါတယ်။\niPhone တွေအတွက် မြန်မာ font သွင်းရလဲ ဆိုပြီး ကျွန်တော့်ဆီ Mail ပို့ ပြီး မေးလာတဲ့အတွက် ဒီ Post လေးကိုတင်လိုက်ပါတယ်။ ဒီနည်းကတော့ iOS 4.3.3 နဲ့ အထက် မြန်မာ Font နဲ့မြန်မာ Keyboard သွင်းနည်းလေးပါ။ အောက်မှာ Step by step ရှင်းပြသွားပါမယ်။\n1. အရင်ဆုံး Cydia >> Manage >> Sources >> Edit >> Add ထဲကနေ cydia.macforus.com ကို add လိုက်ပါ။\n2. Source Add ပြီးရင် URL ကို Verify လုပ်ပါလိမ့်မယ်။ ပြီးတဲ့ အထိခဏစောင့်လိုက်ပါ။\n3. ပြီးသွားရင် Cydia >. Manage >>Sources >> cydia.macforus.com ထဲကနေ Zawgyi iOS 4.3 Font ကိုရှာပြီး Install လုပ်လိုက်ပါ။\n4. Font Install လုပ်ပြီးသွားရင် ဒီတစ်ခါ Keyboard ကို install လုပ်ပါမယ်။ Cydia >> Manage >>Sources >> cydia.macforus.com ထဲကပဲ Zawgyi Keyboard iPhone ကိုရှာပြီး install လုပ်လိုက်ပါ။\n5. Zawgyi Font ရော Keyboard ရော install လုပ်ပြီးသွားရင်တော့ Cydia ထဲကနေထွက်ပြီး\nSettings >> General >> Keyboard >> International Keyboards >> Add New Keyboard >> ထဲမှာ Myanmar မြန်မာ ဆိုတဲ့ Keyboard လေးရှိလိမ့်မယ်။ အဲဒါကို Add လိုက်ပါ။\n6. အပေါ်အဆင့်တွေ အားလုံးလုပ်ပြီး သွားရင်တော့ သင့်ရဲ့iPhone မှာ Myanmar Font ရော Myanmar Keyboard ရော ရသွားပါပြီ။\nPosted by Pyae Phyo (MMiTD) at 12:40 AM No comments:\nLabels: IT ဗဟုသုတ, Phone\niphone Manager လေးကိုမျှဝေပေးလိုက်ပါတယ်ဗျာ။ နာမည်ကြီး Converter တွေအများ\nဆုံးထွက်တဲ့ Xilisoft ကထုတ်တဲ့ Xilisoft iPhone Magic Platinum v5.2.1.20120308 လေးပါ။ iphone\nမှာပါဝင်တဲ့ Photo , Music , Movie , Ebook စတာတွေကို Manage လုပ်ပေးနိုင်ပါတယ်။ iphone နဲ့\nComputer ကြားမှာ အသုံးပြုရန် သင့်တော်တဲ့ Software လေး ပါ။ သူ့ရဲ့ Feature တွေက လည်း များ\nပြားလွန်းလို့ ကျွန်တော်အသေးစိတ်မရှင်းပြတော့ဘဲ အောက်မှာဘဲ သူ့ရဲ့ မူရင်းဆိုဒ်ကနေပြီး ဖော်ပြပေး\nဒေါင်းရအဆင်ပြေရအောင် Link တွေအများကြီးတင်ပေးလိုက်ပါတယ်ဗျာ။အဆင်ပြေတဲ့ Link ကနေသာ\nOS Microsoft® Windows XP (SP2 or later), Windows Vista,Windows 7\nDownload From Mirror Creator\nPosted by Pyae Phyo (MMiTD) at 11:00 PM No comments:\nAdvanced System Optimizer v3.2.648.13259\nBlog မှာ Address Bar လေးပြေးနေအောင်လုပ်နည်း\nCCleaner V 3.17.16888 Portable\nSkype Setup 5.8.1.156\nAngry Birds Space (2012) PC & ipad & Android (Ful...\niCare Format Recovery 4.6.3.3 (Full Version)\nHard Disk Sentinel Pro v4.00 (Full Version)\nInternet Download Manager 6.11 Beta 1 Portable\nUniversal Sheld 4.6\nComputer Desktop ပေါ်မှာ ipad လိုလေး သုံးကြည့်ရအောင...\nJava Developer မြန်မာဘာသာပြန်စာအုပ်\nDesktop Wall Papers Selection\nAdvanced SystemCare Pro v5.2.0.222\nGtalk Black Portable\nInternet Download Manager 6.10 Beta 1\nPhotoshop Cs5 မြန်မာဘာသာပြန်စာအုပ်\nWindows Server 2008 တင်နည်းမြန်မာလို\nAbelssoft AntiBrowserSpy v3.6.108\nAdoble Photoshop Cs3 Portable\nAdvanced Registry Clear v2.2.4.2 Portable\nAbdobe Illustrator CS5 Portable\niPad အတွက် NBA ဘတ်စကက်ဘော ဂိမ်းလေးပါ\nVampire Saga 3: Break Out (2012/FINAL)\nAvast Internet Security V7.0.1407 (2013 Key)\nXilisoft iPhone Magic Platinum v5.1.0.20120228\nRaise Data Recovery (FAT & NTFS 5.2)\nWinRaR_4.11 Final ( x86 & x 64 )\nScreen Hunter 5.1 Portable